Η ανασκόπηση της Serie A – pes.gr\nHome / Αθλητισμός / Η ανασκόπηση της Serie A\tΗ ανασκόπηση της Serie A\n4 Views Νέο «αφεντικό» έχει από σήμερα η κορυφή στο ιταλικό πρωτάθλημα, αφού η Ίντερ «εκθρόνισε», προς ίδιον όφελος, τη Ρόμα νικώντας την 1-0 στο «Τζουζέπε Μεάτσα» στο ντέρμπι της 11ης αγωνιστικής, με τέρμα που σημείωσε το «πολυεργαλείο» Γκάρι Μεδέλ στο 31ο λεπτό.\nΟι «τζαλορόσι», που είχαν στην πρώτη γραμμή των διακριθέντων τον Κώστα Μανωλά (ο Βασίλης Τοροσίδης ήταν στον πάγκο), τελείωσαν το παιχνίδι με 10 παίκτες, καθώς ο Νίκολα Ριτσόλι απέβαλε στο 74΄ με δεύτερη κίτρινη κάρτα τον Μίραλεμ Πιάνιτς.\nΩστόσο, όλο το ματς μπορεί κανείς να πει πως κρίθηκε στη φάση του 61′, εκεί όπου το παγκόσμιο ποδόσφαιρο μπορεί να γράψει μια σελιδούλα για το επίτευγμα του πορτιέρο της Ίντερ, Σαμίρ Χαντάνοβιτς.\nΣυγκείμενα, ο Σλοβένος τερματοφύλακας κράτησε όρθια την ομάδα του κάνοντας τέσσερις αποκρούσεις μέσα σε διάστημα 5 δευτερολέπτων!\nΈνα γκολ του Κουαδράδο στο τρίτο λεπτό των καθυστερήσεων επέτρεψε στη Γιουβέντους να στεφθεί νικήτρια στο ντέρμπι του Πιεμόντε με την Τορίνο, της οποίας επιβλήθηκε με 2-1 στην εναρκτήρια αναμέτρηση της 11ης αγωνιστικής στη Serie A.\nΟ Πογκμπά είχε ανοίξει το σκορ για την πρωταθλήτρια Ιταλίας αλλά ο Μπόβο ισοφάρισε για την «γκρανάτα», που είδε τον Μπουφόν να της στερεί το 1-2 κάνοντας μεγάλη απόκρουση σε προσπάθεια του Γκλικ, κι ενώ ο Μπονούτσι είχε «σημαδέψει» το δοκάρι στο 90΄.\n(19΄ Πογκμπά, 90΄+ Κουαδράδο – 52΄ Μπόβο)\nΊντερ 24 -11αγ.\nΡόμα 23 -11αγ.\nΤορίνο 15 -11αγ.\nΓιουβέντους 15 -11αγ.\nSerie A Η ανασκόπηση της\t2015-11-01\nTagged with: Serie A Η ανασκόπηση της\nPrevious: Τροχονόμος με στυλ Michael Jackson\nNext: Δέκα νεκροί από επίθεση ενόπλων σε ξενοδοχείο της Σομαλίας


Χρόνια Πολλά Μαρίνα! Η κόρη της Ελένης Μενεγάκη & του Μάκη Παντζόπουλου γιορτάζει (pics) - Mothersblog.gr\nΠότε ανακοίνωσε την εγκυμοσύνη της η Ελένη Μενεγάκη; Πώς και γιατί διάλεξε το όνομα «Μαρίνα» για την κόρη της; Πόσα γνωρίζετε αλήθεια για την Αγία Μαρίνα; Και τι κάνει το Μοναστήρι της Αγίας Μαρίνας στην Άνδρο ξεχωριστό;\nΟ ερχομός της Μαρίνας στη ζωή τους\nΗ ονομαστική εορτή της Μαρίνας\nΗ Αγία Μαρίνα, για όσους δεν το γνωρίζουν ήταν μεγαλομάρτυς της Ορθόδοξης Εκκλησίας, η μνήμη της οποίας εορτάζεται στις 17 Ιουλίου. Στον Καθολικό κόσμο είναι γνωστή ως Παρθενομάρτυς Μαργαρίτα και η μνήμη της τιμάται στις 20 Ιουλίου.\nΤο μοναστήρι στην Άνδρο\nΗ Μονή Αγίας Μαρίνας στην Άνδρο είναι αφιερωμένη στη Μεγαλομάρτυρα του 3ου αιώνα μ.Χ. Είναι ένα από τα σπουδαιότερα προσκυνήματα στην Ελλάδα και βρίσκεται στην περιοχή του χωριού των Αποικίων. Η ίδρυση της χρονολογείται το 1325 μ.Χ όταν η Αγία Μαρίνα παρουσιάζεται θαυματουργικά σε ένα γέροντα ασκητή με οδηγίες για την θέση της κρυμμένης εικόνας της στη σχισμή ενός βράχου.\nΠώς θα γιορτάσουν την ονομαστική εορτή της Μαρίνας\nΌπως κάθε χρόνο, έτσι και φέτος η Ελένη Μενεγάκη και ο Μάκης Παντζόπουλος θα γιορτάσουν την γιορτή της μικρής Μαρίνας στην Άνδρο παρουσία λίγων φίλων και συγγενών.\nΜε αφορμή τη γιορτή της μικρής Μαρίνας, μαζέψαμε τις ωραιότερες φωτογραφίες της τόσο από τον λογαριασμό της μητέρας της, όσο και από τους λογαρισμούς που έχουν στο Instagram, ο μπαμπάς της Μάκης Παντζόπουλος και ο αδερφός της Άγγελος Λάτσιος και σας τις παρουσιάζουμε.


Περιβόλι της Παναγιάς: Η Παναγία μας ως μυσταγωγός Θεού και ανθρώπων\nΗ Παναγία μας ως μυσταγωγός Θεού και ανθρώπων\nΟ Αριστοτέλης εξέφρασε συνοπτικά την ανθρώπινη εμπειρία της πτώσεως μας από τον Παράδεισο με μία δραματική εμπειρική διαπίστωση: “”Ο Θεός δεν μπορεί να ενωθεί με τον άνθρωπο””. Η πτώση, ο θάνατος, ο πόνος, η φθορά, η κοινωνική αδικία κυβερνούν. Εξουσιάζουν δυναμικά όλη την κτίση.\nΟ άνθρωπος δεν μπορεί με τίποτα να γίνει Θεός. Να σηκωθεί από την πτώση του.\nΑυτή η διαπίστωση υπάρχει διάχυτη και σήμερα: Η χώρα συγκεκριμένα μας νοσεί πνευματικά. Φτωχαίνει γιατί μας έμαθε στην αυταρέσκεια. Να κλείνεται ο καθένας στον εαυτό του. Κάτι που ως αγωγή τεχνηέντως προωθήθηκε μεθοδικά επί δεκαετίες. Υποβαθμίστηκε κάθε συλλογικότητα με αποκορύφωση την Εκκλησία. Οι πολιτικοί μας μας απογοητεύουν συνεχώς. Υπάρχει μια γενικευμένη αδυναμία για συμπόρευση παντού. Ο άντρας δεν ανέχεται την γυναίκα και το αντίθετο. Τα παιδιά τους γονείς. Οι βουλευτές μας είναι 300 αλλά με 10000 γνώμες διχασμένοι εσωτερικά. Δεν μπορούν να τα βρουν μεταξύ τους σε μια εθνική κυβέρνηση μέσα σε τέτοια κρίση….. Ανθρώπινα είμαστε τελειωμένοι……\nΓια την Εκκλησία όμως όλη αυτή η πραγματικότητα είναι παρένθετη. Ο καιρός της πτώσεως είναι με ημερομηνία λήξης. Η Παναγία μας φανέρωσε στην ανθρωπότητα μια μεγάλη αλήθεια. Ότι τα πάντα κατά φύση σχετίζονται. Η αγάπη του Θεού συνέχει τα πάντα ώστε να έλκονται μεταξύ τους.: Γη και Ουρανός. Θεός και άνθρωπος. Άκτιστο και Κτιστό. Η ψυχή με το σώμα. Άνδρας και Γυναίκα. Πνευματικό και Υλικό. Θεολογία και Οικονομία. Μικρόκοσμος και Μεγάκοσμος. Ο Αϊνστάιν διατύπωσε τον λεγόμενο Νόμο της Σχετικότητας αλλά μάλλον εννοούσε τον Νόμο της Σχεσιακότητας. Τα πάντα σχετίζονται. Η αγάπη είναι πραγμάτωση σχέσης. Προϋπόθεση κάθε νέας ύπαρξης είναι η συνύπαρξη δύο ανθρώπων. Το αντίθετο της σχέσης είναι η σχάση. Με άλλα λόγια ο θάνατος. Η Θεοτόκος μας φανερώνει την επιτυχία του να συν- υπάρχουμε. Καμία δημιουργία ή οικονομική ανάπτυξη δεν επιτυγχάνεται από άσχετους. Στην σημερινή πολιτιστική κρίση που αποθεώνει τον ναρκισσισμό και την απομόνωση των ανθρώπων η Εκκλησία δίνει ένα επαναστατικό αντίθετο μήνυμα. Η Παναγία εικονίζει την Εκκλησία: Πότε κάνεις δεν σώζεται ως άτομο. Η εικόνα της την παρουσιάζει σε σχέση, έχοντας στην αγκαλιά της το Θεάνθρωπο βρέφος. Η πτώση επιδεινώνει τα χάσματα των ανθρώπων εκτός και εάν αποφασίσουν να συν-εργαστούν. Ο πολιτισμός είναι αυτή η συλλογική προσπάθεια για να προχωρήσει ο άνθρωπος από το χώμα προς τον Ουρανό. Η Θεολογία δίνει βάθος και διάρκεια σε αυτή την προσπάθεια. Οδηγεί σε συγχώρεση. Στον ίδιο χώρο, δηλαδή σε συνύπαρξη. Καμία γνώση ή χάρισμα δεν είναι ικανό να μας βγάλει από το τέλμα εάν δεν μάθουμε το άθλημα της σχέσης. Ας κάνουμε μια αρχή αυτόν τον δεκαπενταύγουστο. Άς βγούμε από την στενότητα της θρησκείας που κάνει τον άνθρωπο άτομο, καχύποπτο και έτοιμο να βάλει ταμπέλες στους υπόλοιπους, σε μια ωριμότερη κατανόηση, στην ομορφιά της Εκκλησίας ως κοινότητας συνύπαρξης. Η Παναγία Μητέρα μας είναι ο φωτεινός οδοδείκτης μας.\nπ. Νεκτάριος Κουτρουμάνης\nΑναρτήθηκε από Περιβόλι Παναγιάς στις 2:42:00 μ.μ.


Στη Θεσσαλονίκη το "Ελ. Βενιζέλος" με... χιλιάδες μετανάστες - Karfitsa.gr\n26 Φεβρουαρίου 2021, 00:10\nΣτη Θεσσαλονίκη το “Ελ. Βενιζέλος” με… χιλιάδες μετανάστες\n19 Αυγούστου 2015, 08:27\nΑναμένεται να "δέσει" στις 21:00 και να...\nΤο «Ελευθέριος Βενιζέλος» – που βρίσκεται από τις 13 Αυγούστου αγκυροβολημένο στο λιμάνι της Κω και φιλοξενεί ήδη 1.700 Σύρους πρόσφυγες – αναχωρεί σήμερα Τετάρτη, χωρίς ωστόσο, να έχει διευκρινιστεί μέχρι στιγμής στην πλοιοκτήτρια εταιρεία, ποιες θα είναι οι ενδιάμεσες στάσεις του και ποιος ο τελικός προορισμός, (αλλά ούτε και τα δρομολόγια που θα ακολουθήσει στη συνέχεια)\nΝαυτιλιακές πηγές σημείωναν στο ΑΠΕ-ΜΠΕ ότι ήδη σχετικό σήμα για απόπλου του Ελ. Βενιζέλος στις 11 το βράδυ της Τρίτης έχει σταλεί από την ΑΝΕΚ στο λιμεναρχείο της Κω και με ενδιάμεσους σταθμούς σε Κάλυμνο και Λέρο, με τελικό προορισμό τη… Θεσσαλονίκη.\nΠιθανότατα, αμέσως, μετά την αποβίβαση των προσφύγων στο λιμάνι της δεύτερης μεγαλύτερης πόλης, το πλοίο θα ανεφοδιαστεί και αναμένεται να ξεκινήσει νέο δρομολόγιο για μεταφορά μεταναστών.\nΣτο μεταξύ, τη ναύλωση πλοίου για 2.500 πρόσφυγες δρομολογεί η κυβέρνηση με στόχο να αποσυμφορηθούν τα νησιά. Σύμφωνα με την κυβερνητική εκπρόσωπο Ολγα Γεροβασίλη, σκοπός είναι το πλοίο να κάνει το… γύρο των νησιών και να συγκεντρώνει πρόσφυγες. Επειδή υπάρχει πρόβλημα γρήγορης ταυτοποίησης, ελλείψει των υποδομών και ελλείψει του ανθρώπινου δυναμικού, αυτή θα γίνεται μέσα στο πλοίο.\nΑπό την Κω, σύμφωνα με το kosnews24.gr, έφυγαν χτες βράδυ άλλοι 700 μετανάστες με το πλοίο της γραμμής και αποσυμφορήθηκε κάπως η κατάσταση, ωστόσο σήμερα το πρωί έφτασαν επίσης 700 μετανάστες. Αυτή τη στιγμή στο νησί υπολογίζεται ότι βρίσκονται περίπου 3.000 μετανάστες.\nΤην ίδια ώρα, αμεσα θα ξεκινήσουν τη λειτουργία τους οι Κινητές Μονάδες Υποδοχής προσφύγων και μεταναστών σε Κω και Λέρο, ενώ μακροπρόθεσμα θα εγκατασταθεί Κινητή Μονάδα και στη Χίο. Μάλιστα, στην Κω σχεδιάζεται μόνιμο Κέντρο Υποδοχής που δεν υπήρχε έως τώρα.\nΣτις Κινητές Μονάδες θα διεκπεραιώνονται όλες οι διαδικασίες καταγραφής, ταυτοποίησης, ενημέρωσης δικαιωμάτων, εντοπισμού ευάλωτων πληθυσμών, παραπομπής σε δομές φιλοξενίας και παροχής ειδών υγιεινής, ρουχισμού κ.λπ.\nΠάντως νωρίς το πρωι σήμερα, τόσο ο Οργανισμός Λιμένος Θεσσαλονίκης όσο και ο Δήμος Θεσσαλονίκης δεν γνώριζαν κάτι σχετικό με το… πλοίο των μεταναστών!\nTags«Ελευθέριος Βενιζέλος» «Θεσσαλονίκη» Κάλυμνο Κω Λέρο\n25 Φεβρουαρίου 2021, 23:00\nΣτον Άρειο Πάγο γηροκομείο που κατηγορείται για… λαθρεμπόριο καυσίμων!\nΑίθριος ο καιρός με παροδικές νεφώσεις κατά τόπους


Ε. Καλαμάρη: Η τελευταία της συνέντευξη, πριν χάσει τη ζωή της από τον καρκίνο - Tlife.gr\nΤην Ελένη τη γνωρίσαμε μέσα από την εκπομπή της Τατιάνας Στεφανίδου και η δύναμη της ψυχής της ήταν κάτι που μας συγκίνησε. Έγραψε το βιβλίο "Από Έλενα... Ελένη" σχετικά με την περιπέτεια που είχε με τον καρκίνο θέλοντας να εμψυχώσει κι άλλες γυναίκες. Πρόσφατα είχε συμμετάσχει και σε ένα διαφημιστικό σποτ, όπου “έπαιζε” μποξ με τον καρκίνο.\nΣτην τελευταία της συνέντευξη μίλησε για το πώς ξεκίνησε το πρόβλημα της υγείας της και τη δύναμη που έπαιρνε από τον γιο της. “Ξεκίνησα τις χημειοθεραπείες έντεκα ημέρες μετά τη γέννηση του γιου μου, πριν από πέντε χρόνια. Το παιδί μου μεγάλωνε και τα μαλλιά μας μάκραιναν ταυτόχρονα. Στην αρχή φορούσα μαντίλια, μετά φόρεσα μια περούκα και άλλη περίοδο κυκλοφορούσα χωρίς τίποτα... Αν δεν πετύχεις τον καρκίνο στο πρώτο στάδιο, θέλει υπομονή. Και εγώ δεν τον πέτυχα στην αρχή του. Ο δικός μου ήταν “ορμοεξαρτώμενος”- δημιουργήθηκε και αναπτύχθηκε την περίοδο της εγκυμοσύνης.”, είπε χαρακτηριστικά.\nΩστόσο, η ίδια αποκάλυψε: “Αν δεν είχα μείνει έγκυος εκείνο το μήνα, το κύτταρο δεν θα είχε τρελαθεί και ο καρκίνος δεν θα είχε εμφανιστεί. Αν έμενα έγκυος τον επόμενο μήνα, το κύτταρο που τρελάθηκε δεν θα ζούσε και ο καρκίνος δεν θα εμφανιζόταν. Ήταν η κακιά στιγμή, που λένε. Γέννησα 26 Μαΐου του 2007 και έκανα την πρώτη χημειοθεραπεία στις 6 Ιουνίου... Δεν με “πρόδωσε” ο γιος μου, αλλά το σώμα μου”.\nΜέσα σε μια πενταετία η Ελένη είχε έρθει έξι φορές αντιμέτωπη με τον καρκίνο και είχε κάνει πάνω από 150 χημειοθεραπείες. Είχε χάσει τα μαλλιά της, είχε έντονες πληγές στα πόδια και στα χέρια και έκανε διπλή μαστεκτομή, όπου της αφαίρεσαν το στήθος. “Ο καρκίνος μου τα πήρε όλα. Μου στέρησε ακόμη και την αξιοπρέπειά μου, γιατί έφθασα να κινούμαι με φορείο”, είχε δηλώσει.\nΕκείνη όμως, δεν έχανε ποτέ το κουράγιο της κι ακόμη και όταν λύγιζε είχε πάντα στο πλευρό της την οικογένειά της και τον γιο της που την στήριζαν.


Browse by "Subject (EuroVoc)" : "εκπαίδευση ενηλίκων"\nShowing results 31 to 50 of 138\n2006 Εκπαίδευση Ενηλίκων. 4. Κατάρτιση στελεχών και επιμορφωτών ενηλίκων: μια συγκριτική μελέτη για την επαγγελματοποίηση του πεδίου Ινστιτούτο Διαρκούς Εκπαίδευσης Ενηλίκων (ΙΔΕΚΕ)\n2006 Εκπαίδευση Ενηλίκων. 5. Η εκπαίδευση ενηλίκων στην Ελλάδα Ινστιτούτο Διαρκούς Εκπαίδευσης Ενηλίκων (ΙΔΕΚΕ)\n2006 Εκπαίδευση Ενηλίκων. 6. Εκπαίδευση Ενηλίκων σε Γερμανία και Αυστρία Ινστιτούτο Διαρκούς Εκπαίδευσης Ενηλίκων (ΙΔΕΚΕ)\n2005 Εκπαίδευση Ενηλίκων. 7. Οι Νέες Τεχνολογίες Πληροφορίας και Επικοινωνίας στην Εκπαίδευση Ενηλίκων Ινστιτούτο Διαρκούς Εκπαίδευσης Ενηλίκων (ΙΔΕΚΕ)\n2006 Εκπαίδευση Ενηλίκων. 9. Τεχνικές εκπαίδευσης ενηλίκων από απόσταση και ο ρόλος του εκπαιδευτή Ινστιτούτο Διαρκούς Εκπαίδευσης Ενηλίκων (ΙΔΕΚΕ)\n2006 Εκπαίδευση και Κοινωνική Επανένταξη πρώην Χρηστών. Η περίπτωση του Εναλλακτικού Σχολείου Ενηλίκων του Θεραπευτικού Προγράμματος ΕΞΟΔΟΣ. Ινστιτούτο Διαρκούς Εκπαίδευσης Ενηλίκων (ΙΔΕΚΕ)\n- Ελληνική Γλώσσα και επικοινωνία Ι – Γενική θεματολογία Ινστιτούτο Διαρκούς Εκπαίδευσης Ενηλίκων (ΙΔΕΚΕ)\n- Ελληνική Γλώσσα και επικοινωνία ΙΙ – Γενική θεματολογία Ινστιτούτο Διαρκούς Εκπαίδευσης Ενηλίκων (ΙΔΕΚΕ)\n- Ελληνική Ιστορία: Σημαντικοί Σταθμοί από την Αρχαιότητα μέχρι σήμερα Ινστιτούτο Διαρκούς Εκπαίδευσης Ενηλίκων (ΙΔΕΚΕ)\n2014 Ενότητα H: "Τεκμηριωμένη Νοσηλευτική Πρακτική - Κατευθυντήριες Οδηγίες και Πρωτόκολλα": Κριτική αξιολόγηση της ποιότητας δημοσιευμένων μελετών με θεσπισμένα κριτήρια αναλόγως του ερευνητικού σχεδιασμού της μελέτης: Σημειώσεις Σεμιναρίου Εθνικό και Καποδιστριακό Πανεπιστήμιο Αθηνών. Τμήμα Νοσηλευτικής Πανεπιστήμιο Πελοποννήσου. Τμήμα Νοσηλευτικής\n2014 Ενότητα Z: "Διερεύνηση Κλινικών Προβλημάτων μέσω Εφαρμοσμένης Έρευνας και Μέθοδοι Διάχυσης των Αποτελεσμάτων της": Τριγωνοποίηση (Ποιοτική σε συνδυασμό με ποσοτική έρευνα): Σημειώσεις Σεμιναρίου Εθνικό και Καποδιστριακό Πανεπιστήμιο Αθηνών. Τμήμα Νοσηλευτικής Πανεπιστήμιο Πελοποννήσου. Τμήμα Νοσηλευτικής


Διάφανα αυτοκόλλητα για να οργανώσουμε τα προϊόντα μας. (video) – TipsBox\nHome » Creeving Tips » Δημιουργία - Ελ. Χρόνος » Καινούρια » Οργάνωση » You are reading »\ntipsbox Νοέμβριος 15, 2016 Διάφανα αυτοκόλλητα για να οργανώσουμε τα προϊόντα μας. (video)2017-01-09T12:56:38+00:00 Creeving Tips, Δημιουργία - Ελ. Χρόνος, Καινούρια, Οργάνωση No Comment\n- Ήρθε αυτή η ώρα που πρέπει να οργανώσεις όλα τα βαζάκια στην κουζίνα σου και ψάχνεις ένα τρόπο για να τα ξεχωρίζεις άμεσα! Στο παρακάτω βίντεο θα δούμε πως μπορούμε με απλά υλικά να φτιάξουμε τα δικά μας διάφανα αυτοκόλλητα.\nΤι υλικά χρειαζόμαστε : σελοτέιπ ταινία, εκτυπωμένο κείμενο, ψαλίδι, νερό\nπιέζουμε για να μεταφερθεί η λέξη πάνω στην ταινία.\nαφού μουλιάσει στο νερό, προσεκτικά αφαιρούμαι το χαρτί\nΕκτυπώνουμε σε ένα χαρτί την φράση - λέξη που θέλουμε.\nΚολλάμε την ταινία με προσοχή απάνω από την λέξη που θα χρειαστούμε και πιέζουμε αρκετά δυνατά με ένα κομμάτι ξύλο για να μεταφερθεί η λέξη στην ταινία πάνω.\nΚόβουμε το κομμάτι χαρτιού με την λέξη που θα χρειαστεί για να το κολλήσουμε απάνω στο βάζο.\nΤο βάζουμε σε ένα ποτήρι με νερό για λίγα δευτερόλεπτα και με προσεχτικές κινήσεις σιγά σιγά αφαιρούμαι το χαρτί.\nΠαρατηρούμε ότι έχει μείνει η λέξη πάνω στο κομμάτι σελοτέιπ και στο τέλος απλά το κολλάμε απάνω στο βάζο που θέλουμε.\nΚανένας μεγάλος καλλιτέχνης δεν βλέπει τα πράγματα όπως είναι. Αν το έκανε δεν θα ήταν μεγάλος καλλιτέχνης. "Οσκαρ Ουάιλντ"\nΆλλα σχόλια : Μπορείτε να εκτυπώσετε και μεγαλύτερες επιφάνειες με σχέδια, αλλά αντί για ταινία - σελοτέιπ να χρησιμοποιήσετε την ειδική κόλλα που ντύναμε τα βιβλία μας στο σχολείο.\nvideo, αυτοκόλλητο, νερό, Σελοτέιπ, χαρτί, ψαλίδι\n« Ποιες είναι οι κατηγορίες των φακών επαφής?\nΠως φτιάχνουμε ένα φωτιστικό τοίχου! (video) »\nΤι θα δούμε σε αυτό το tip: - Οι Φ. Ε. ανάλογα με το υλικό κατασκευής τους διακρίνονται σε σκληρούς και...


Θεόδωρος Γρηγοριάδης // Theodoros Grigoriadis: ΒΛΑΝΤΙΣΛΑΒ ΜΠΑΓΙΑΤΣ Χαμάμ Βαλκάνια\nΒΛΑΝΤΙΣΛΑΒ ΜΠΑΓΙΑΤΣ Χαμάμ Βαλκάνια\nΜετάφραση Κεσίνη Μαρία\nΣτο Χαμάμ Βαλκάνια η Ιστορία συναντάει την λογοτεχνία. Είναι ένας διαλογισμός πάνω στις έννοιες του έθνους, της εξουσίας και της δυνατότητάς τους να καθορίζουν την θρησκευτική πίστη, την καταγωγή και την ταυτότητα που κάποιος επιλέγει ή του επιβάλλεται\nΟ Μπάγιατς γράφει στην αρχή για «ένα καραβάν σαράι ακριβώς κάτω από τα θεμέλια του σπιτιού μου στο οποίο ζούσα ως τότε». Ήταν ένα κτίσμα που είχε κτίσει ο Μεχμέτ Πασάς Σοκόλογλου στο Βελιγράδι το 1575 και η αφορμή να αρχίσει να οργανώνει το μυθιστόρημά του.\nΤο βιβλίο ισορροπεί σε μια εναλλαγή κεφαλαίων ανάμεσα στο παρόν του συγγραφέα και της εποχής των ηρώων του. Τα κεφάλαια όπου ο συγγραφέας μιλάει σε πρώτο πρόσωπο από το σήμερα, είναι σύντομα σαν μικρά διηγήματα. Τα κεφάλαια που παρακολουθούν την ιστορική περίοδο συμβαδίζουν χρονολογικά με τη δράση των δύο ηρώων του Μπάγιατς που δεν είναι παρά δύο σημαντικοί άνθρωποι που πρόκοψαν και άνθισαν κυριολεκτικά στα χρόνια της οθωμανικής κυριαρχίας και ειδικά κατά την περίοδο της εξουσίας του Σουλεϊμάν του Μεγαλοπρεπούς (1520-1566).\nΕίναι ο Σέρβος Μπάγιτσα και ο Έλληνας Ιωσήφ ή Γιουσούφ που κατέληξαν με τους λαμπρούς τίτλους Χατζή Μεχμέτ Πασάς Σοκόλοβιτς και Κοτζά Μιμάρ Σινάν Αγάς. Ο πρώτος πήρε τη θέση του Μεγάλου Βεζίρη για δεκατέσσερα χρόνια, ξεπερνώντας σε διάρκεια κάθε προκάτοχό του, διαπρέποντας στο εμπόριο, στην ναυπηγία, στη νομοθεσία, στην στήριξη των ποιητών. Αργότερα δώρισε στην πατρίδα του τη γέφυρα του Μεχμέτ Πασά Σοκόλοβιτς, τη γνωστή γέφυρα του Δρίνου που έγινε τίτλος στο γνωστό μυθιστόρημα του Ίβο Άντριτς. Ο Σινάν άφησε πίσω του τριακόσια εβδομήντα κτίσματα όπως τεμένη, δημόσια λουτρά, ανάκτορα, μαγειρεία, σχολεία, υδραγωγεία, γέφυρες, νοσοκομεία, ανάκτορα.\nΟ Μπάγιτσα βρέθηκε από την πατρίδα του την Κωνσταντινούπολη με παιδομάζωμα ΄ στην πραγματικότητα έγινε κατόπιν συμφωνίας με την οικογένειά του. Πολλοί Τουρκεμένοι Σέρβοι κυκλοφορούσαν στα στρατεύματα και στην αυλή των Σουλτάνων. Όταν ο Μπάγιτσα βρισκόταν ακόμη γενίτσαρος στην Αδριανούπολη άκουσε τον χτίστη Σινάν να μιλάει ελληνικά, μια γλώσσα που την γνώριζε. Ο περίφημος μάστορας Σινάν είχε έρθει από την Καισάρεια, από τους Αγίους Αναργύρους, ως Σινάν Γιουσούφ. Ο Σινάν, εύστροφος πολυτεχνίτης, ανήλθε ραγδαία στις τάξεις της εξουσίας αποδεικνύοντας κάθε φορά τις δυνατότητές του χτίζοντας εκεί όπου γκρεμίζονταν από τις επελάσεις των Οθωμανικών ορδών και αφήνοντας αναγεννημένα από τα ερείπια έργα που μέχρι τις μέρες μας προκαλούν τον θαυμασμό για την τέλεια αρχιτεκτονική τους δομή.\nΟι δύο φίλοι, διαφορετικής εθνικότητας όμως Χριστιανοί Ορθόδοξοι, εξισλαμίστηκαν συνειδητά διατηρώντας ωστόσο τις μνήμες τους και τις βαθιές θρησκευτικές τους ρίζες. Με διπλή εθνική και θρησκευτική ταυτότητα πορεύτηκαν ως το τέλος της ζωής τους. Ο ένας ήταν πόλος έμπνευσης για τον άλλο και αφετηρία δημιουργίας. Υπηρέτησαν πιστά και αποδοτικά το σύστημα της οθωμανικής διακυβέρνησης με αντάλλαγμα τη διαρκή τους ανέλιξη. Η Οθωμανική αυτοκρατορία έδινε δύναμη και εξουσία στα χέρια ανθρώπων διαφορετικής εθνότητας και συχνά διαφορετικής θρησκείας. Βασικό μοτίβο στο βιβλίο είναι ο δυϊσμός ανάμεσα στους Σέρβους/Τούρκους και κατ’ επέκταση στους υπόλοιπους λαούς της νοτιοανατολικής Ευρώπης, της επονομαζόμενης Ρούμελης.\nΟ Βλάντισλαβ Μπάγιατς περιόδευσε στα μέρη όπου έδρασαν οι ήρωές του και ειδικά ο συμπατριώτης του. Ως συγγραφέας, εκτός από τις περιοδείες και τις προσωπικές του αναζητήσεις, αναφέρεται στις συναντήσεις του και με τους ομότεχνούς του ανά την υφήλιο, ταυτίζει λογοτεχνικές περιοχές με εκείνες τις μνήμης και τις ιστορίας. Γιατί, όπως γράφει, η λογοτεχνία ασχολείται με «τα πιθανά δευτερεύοντα και τα μικρά. Η Ιστορία αμετάβλητη σαν μνημείο». Ειδικά με τον Ορχάν Παμούκ, βασικό λογοτεχνικό συνομιλητή και συνοδοιπόρο στην ιστορία, είχαν να διερευνήσουν «τις σχέσεις ανάμεσα στο τουρκικό σύστημα (την κατακτητική εξουσία) και στην κατάληξη ενός νέου χώρου για την Τέχνη μέσα στην Αυτοκρατορία».\nΣτην απέραντη Οθωμανική Αυτοκρατορία συνέβαιναν δραστικές αλλαγές, εξαφανίζονταν οι διαφορές και κάθε εθνότητα επωμιζόταν ένα στοιχείο του Οθωμανικού πολιτισμού όπως και το αντίθετο. Ο Μεχμέτ και ο Σινάν ήταν μπολιασμένοι με την ετερότητα. Και μέσα από τον διαφορετικό ανασυνθέτανε το ίδιο τους τον εαυτό, διττά, πολλαπλά αλλά σίγουρα προς όφελος μιας πολυσύνθετης προσωπικότητας. Ο Μεχμέτ πρέσβευε πόσο σημαντικό ήταν για ένα τόπο να μιλιούνται διαφορετικές γλώσσες. Μπορεί σήμερα κάθε έθνος να επιθυμεί μια ομογενοποιημένη ιστορία όμως τα πράγματα ήταν διαφορετικά-τουλάχιστον όχι έτσι όπως συντηρούνται από τις εθνικιστές παρωπίδες.\nΟ τίτλος «χαμάμ» λειτουργεί πολλαπλώς: από τη μια αναφέρεται στο ιστορικό της δημιουργίας των χαμάμ, μια ιδέα που έδωσε ο Μπάγιτσα στον Σινάν για να φτιάξει δημόσια λουτρά για τον λαό. Από την άλλη όμως είναι αυτό το στοιχείο του νερού, ζωοποιό, θαυματουργό, στοιχείο που εξημερώνει και αποκαθάρει, που ενώνει μέσω επιφανειακών και υπόγειων υδάτινων δρόμων, πόλεις, τόπους και ιστορίες.\nΚάτι τέτοια βιβλία λοιπόν έρχονται να ταρακουνήσουν κάπως το αμετάβλητο της Ιστορίας και να αρχίσει ένας διάλογος με το παρελθόν και τους νεκρούς. Το βιβλίο του Μπάγιατς είναι ένα διαλογικό μυθιστόρημα, μια καλοδομημένη μεταμυθοπλασία και ένα ευχάριστο ανάγνωσμα κόντρα στα «ιστορικά εικονογραφημένα» που κυριαρχούν στην ελληνική εκδοτική πραγματικότητα.\nΟ Βλάντισλαβ Μπάγιατς γεννήθηκε το 1954 στο Βελιγράδι. Σπούδασε Γιουγκοσλαβική Φιλολογία και Παγκόσμια Λογοτεχνίας στο Πανεπιστήμιο του Βελιγραδίου και αργότερα εργάστηκε ως δημοσιογράφος. Είναι αντιπρόεδρος της Σερβικής P.E.N και ιδρυτής και πρόεδρος του εκδοτικού οίκου στο Βελιγράδι όπου και ζει. Το "Χαμάμ Βαλκάνια» (2008) κέρδισε το Βραβείο Λογοτεχνίας Balkanika. Από τις εκδόσεις ΚΕΔΡΟΣ κυκλοφορεί επίσης το μυθιστόρημα «Ο Μέγας Αλέξανδρος στη γη των Κελτών» ένα εξ ίσου πολύμορφο και μοντέρνο μυθιστόρημα.\nΔημοσιεύτηκε ΝΕΑ, βιβλιοδρόμιο, Σάββατο 19 Μαίου 2012


Οι καλοπερασάκηδες 13.000 υπάλληλοι της Ε.Ε. και συ (σαν) σκλάβος!\nΑρχική σελίδαtelegraphΟι καλοπερασάκηδες 13.000 υπάλληλοι της Ε.Ε. και συ (σαν) σκλάβος!\nΌπως αποκαλύπτει η βρετανική εφημερίδα Telegraph , οι ανωτέρω υπάλληλοι της Ε.Ε. και άλλων σχετιζομένων υπηρεσιών χρέωσαν μέσα στο 2013 τις πιστωτικές τους κάρτες με 103,4 εκατομμύρια ευρώ για γεύματα σε ξενοδοχεία, για ταξίδια, για διασκέδαση αλλά και για τις προσωπικές τους αγορές.\nΕΕ εργασία πλούτος telegraph


Online Παιχνίδι Εκθαμβωτικά Γοργόνα Makeover. Παίξτε το παιχνίδι online δωρεάν Εκθαμβωτικά Γοργόνα Makeover. Κατεβάστε το παιχνίδι Εκθαμβωτικά Γοργόνα Makeover. Παιχνίδια Παιχνίδια για τα κορίτσια - gr.qazgames.com\nΟ καθένας ξέρει ότι μια γοργόνα - ένα ομορφιές της θάλασσας που πάντα φρόντιζε την εμφάνισή του.\n© sgames.org -. Δωρεάν online παιχνιδιών Εκθαμβωτικά Γοργόνα Makeover () σε απευθείας σύνδεση κόσμο παιχνιδιού παιχνίδι λάμψης Εκθαμβωτικά Γοργόνα Makeover για δωρεάν. Μην ξεχάσετε να αξιολογήσετε αυτό το παιχνίδι Εκθαμβωτικά Γοργόνα Makeover και να μοιραστούν αυτό το παιχνίδι με τους καλύτερους φίλους σας.\nΠεριγραφή του παιχνιδιού Εκθαμβωτικά Γοργόνα Makeover γραμμή. Πώς να παίξετε το παιχνίδι online Ο καθένας ξέρει ότι μια γοργόνα - ένα ομορφιές της θάλασσας που πάντα φρόντιζε την εμφάνισή του. Παίζοντας \_"Amazing μακιγιάζ γοργόνα\_" θα σας βοηθήσει να μάθετε όλα τα μυστικά του μακιγιάζ που χρησιμοποιούν τη γοργόνα να δούμε τέλεια. Επίσης, σε αυτό το παιχνίδι μπορείτε να δείτε στην ντουλάπα και μια γοργόνα. Gorgeous ρούχα κανείς δεν μπορεί να παραμείνει αδιάφορη.\nΕκθαμβωτικά Γοργόνα Makeover ( Ψηφοφορίες71, Δευτεροβάθμια Βαθμολογία: 4.62/5)


5 φορές που ο Τσάντλερ Μπινγκ μας απέδειξε ότι είναι ο... - Provocateur\n5 φορές που ο Τσάντλερ Μπινγκ μας απέδειξε ότι είναι ο Βασιλιάς του Σαρκασμού!\nΣβήνουμε κεράκια στον Μάθιου Πέρι, μετρώντας μέρες για αυτό το αναθεματισμένο reunion!\nΤην δεδηλωμένη αγάπη μου για τα Φιλαράκια την ξέρεις και δεν χρειάζεται να επεκταθώ και να καταχραστώ τον πολύτιμο χρόνο σου. Αρκεί μονάχα να σου πω, πως μια από τις σκέψεις που με κρατάγανε ψυχολογικά ήρεμο στη διάρκεια της καραντίνας, ήταν η ελπίδα αυτού του τιμημένου του reunion των F.R.I.E.N.D.S. που όλο ακούμε, αλλά ποτέ δεν βλέπουμε! Σήμερα λοιπόν, τα θυμήθηκα όλα αυτά, με αφορμή τα γενέθλια του Μάθιου Πέρι, ο οποίος είχε την τύχη και την ατυχία μαζί να παίξει έναν από τους πιο εμβληματικούς ρόλους στην ιστορία της τηλεόρασης, αυτόν του Τσάντλερ Μπινγκ, ή Τσανάντελερ Μπονγκ, όπως έγραφε το μηνιαίο περιοδικό της καλωδιακής που έφτανε στο σπίτι του!\nΜαζέψαμε για αυτόν τον λόγο στα γρήγορα, πέντε φορές που απέδειξε ότι είναι ο Βασιλιάς του Σαρκασμού. Κάναμε ένα πρόχειρο ξεδιάλεγμα, γιατί συνολικά πρέπει να ήταν πάνω από 356745.\n"Αnd yet, I never run into Beyonce"\nO Τσάντλερ κι η Μόνικα βλέπουν σπίτια για να μετακομίσουν μακριά από το κέντρο της Νέας Υόρκης και πέφτουν ακόμη μια δυστυχή φορά, πάνω στην Τζάνις. Τα υπόλοιπα, επί της οθόνης, δεν χρειάζεται να λέμε πολλά πολλά.\n"Αnd I just want a million dollars"\nΠρώτο επεισόδιο της πρώτης σεζόν και δεν γινόταν καλύτερη εισαγωγή για αυτόν τον σαρκαστικό μπάσταρδο από την πληρωμένη του απάντηση στον Ρος, που ήθελε απλά να νιώσει την αίσθηση του παντρεμένου, λίγο πριν εισβάλλει η Ρέιτσελ στα λευκά πεπλοφορούσα!\n"Μy Time Machine works"\n7 χρόνια μετά την πρώτη φορά κι η Ρέιτσελ συναντά και πάλι τον μισητό Μαρκ, από το Μπλούμινκγντεϊλς, με τον Ρος να είναι πάνω στα τραπέζια γιατί κάτι του βρωμάει. Το μικρόφωνο στον κύριο Μπινγκ περικαλώ.\n"Ι feel so warm in my hollow tin chest"\nO Τσάντλερ δεν μπορεί να κλάψει. Και ναι, δεν ντρέπεται να το πει. Αλλά ντρέπεται λίγο η Μόνικα και προσπαθεί να ενεργοποιήσει τους δακρυϊκούς του αδένες, αλλά δουλειά δεν γίνεται δυστυχώς, αδέρφια!\n"Well, what did the police say?"\nΛοιπόν τα πράγματα ήταν σοβαρά. Κάποιος στη δουλειά του Ρος, του έφαγε το σάντουιτς. Όχι οποιοδήποτε σάντουιτς, Το σάντουιτς που του φτιάχνει η Μόνικα με τα υπολείμματα γαλοπούλας από τη Μέρα των Ευχαριστιών. Kudos στη σκηνή που μας έκανε όλους, μηδενός εξαιρουμένου να νιώσουμε Τσάντλερ!


Μάθημα για την οικονομική κρίση θα διδάξει στο Κολούμπια ο Παπανδρέου - STAR FM 933\nΙαν 25, 2013 ΓΙΩΡΓΟΣ ΠΑΠΑΝΔΡΕΟΥ\nΜετά το Χάρβαρντ, ήρθε η σειρά του Κολούμπια να υποδεχθεί τον Γιώργο Παπανδρέου. Ο πρώην πρωθυπουργός θα διδάξει στο φημισμένο αμερικανικό πανεπιστήμιο στο πλαίσιο ενός σεμιναρίου με θέμα την ευρωπαϊκή οικονομική κρίση.\nΟ Πρόεδρος της Σχολής Διεθνών και Δημοσίων Σχέσεων (SIPA) του Κολούμπια Ρόμπερτ Λίμπερμαν ανακοίνωσε ότι ο Γιώργος Παπανδρέου θα ξεκινήσει να διδάσκει στο εαρινό εξάμηνο.\n«Εχω την τιμή να καλωσορίσω τον Γιώργο Παπανδρέου στην πανεπιστημιακή μας κοινότητα. Η Ελλάδα σήμερα είναι ένα ζωντανό εργαστήριο για μερικές από τις βασικές παγκόσμιες δημοσιονομικές προκλήσεις της εποχής μας – συμπεριλαμβανομένης της οικονομικής πολιτικής και της κοινωνικής πολιτικής. Ξέρω ότι οι φοιτητές και το διδακτικό προσωπικό μας ανυπομονούν να μάθουν περισσότερα σχετικά με τη διαδικασία λήψης αποφάσεων σε ανώτατο επίπεδο», δήλωσε ο κ. Λίμπερμαν.\n«Είναι τιμή για μένα να συμμετέχω και να συμβάλλω σε τέτοιες επίκαιρες συζητήσεις στη Σχολή SIPA. Η συγκυρία που διανύουμε είναι κρίσιμη, όχι μόνο για την Ελλάδα και την Ευρώπη, αλλά και για τον ανεπτυγμένο κόσμο εν γένει. Οι νέες ιδέες και οι κοινές απόψεις είναι χρήσιμες διότι αντιμετωπίζουμε οικονομικές, περιβαλλοντικές και δημοκρατικές προκλήσεις σε παγκόσμιο επίπεδο» δήλωσε ο Γιώργος Παπανδρέου.


ΚΑΛΗΝΥΧΤΑ ΚΕΜΑΛ Έρευνα για την καταγγελία της δασκάλας ότι απαγόρευσαν το τραγούδι σε σχολείο\nΑπό το υπουργείο Παιδείας θα ερευνηθεί τελικά εάν ευσταθεί η καταγγελία δασκάλας μουσικής της Ε' τάξης δημοτικού σχολείου της Θεσσαλονίκης ότι δέχθηκε επίπληξη από τη διευθύντριά της ύστερα από παράπονο γονιού μαθητή για …»\nισλαμική προπαγάνδα, επειδή δίδαξε στα παιδιά το τραγούδι «Κεμάλ» του Μάνου Χατζιδάκι σε στίχους του Νίκου Γκάτσου.\nΣτο υπουργείο Παιδείας δεν έχει κατατεθεί ακόμη επίσημα καταγγελία από μέρους της δασκάλας. Ωστόσο σήμερα, κατόπιν εντολής του υφυπουργού Παιδείας Θεόδωρου Παπαθεοδώρου θα ερευνηθεί από τον αρμόδιο διευθυντή εκπαίδευσης αν είναι υπαρκτό το ζήτημα που προέκυψε.\nΠηγές του υπουργείου Παιδείας αναφέρουν ότι ο υφυπουργός ενδιαφέρεται «να ελέγξει αντιπαιδαγωγικές και αυταρχικές συμπεριφορές τέτοιου είδους που εκτός των άλλων προδίδουν πολιτιστική ένδεια».\nΤο θέμα ήρθε στο φως της δημοσιότητας με την επιστολή της δασκάλας η οποία έκανε τον γύρο του Διαδικτύου από το βράδυ της Τετάρτης. Πάντως, σύμφωνα με άλλα δημοσιεύματα στο Διαδίκτυο, οι διαμαρτυρίες του γονέα δεν αφορούσαν το «Κεμάλ» του Χατζηδάκι, αλλά άλλο τραγούδι.\nΔάσκαλοι ισλάμ Μαθητές Νέοι Πολιτική Ρατσισμός


Πολωνία από… ατσάλι! – Επίθεση\nΠολωνία από… ατσάλι! Αφού δεν λύγισε μετά τη γκολάρα του Σακίρι στο 82’ και ο Φαμπιάνσκι την κράτησε ζωντανή στην παράταση, πήρε την πρόκριση με 5-4 στα πέναλτι κόντρα στην Ελβετία και τσέκαρε πρώτη το εισιτήριο για τα προημιτελικά του Εuro. Πλέον, οι Πολωνοί περιμένουν στους «8» τον νικητή από το ζευγάρι Κροατία-Πορτογαλία για να μάθουν τον αντίπαλό τους.\nΤο ματς τελικά οδηγήθηκε στα πέναλτι. Εκεί όπου οι Πολωνοί αποδείχθηκαν πιο ψύχραιμοι, έχοντας και την βοήθεια του Τσάκα που έστειλε τη μπάλα άουτ, και πήραν το εισιτήριο για τα προημιτελικά του Euro. Πλέον, περιμένουν τον νικητή του Κροατία-Πορτογαλία για να μάθουν τον αντίπαλό τους στους «8» της διοργάνωσης.\nRelated Items:αγώνα, γκολ, είχαν, είχε, έκανε, ελβετία, ελβετοί, ματς, μίλικ, μπάλα, πήρε, πολωνία, πολωνοί, σακίρι, φαμπιάνσκι


Ο Αλέκος Φασιανός θα ζωγραφίζει στον Ουρανό — Kalithea Press\nΕλληνες Καλλιτέχνες Πολιτισμός\nΤα λόγια αυτά χαρακτηρίζουν τον Αλέκο Φασιανό που από σήμερα δεν είναι πια μαζί μας. Σίγουρα όμως θα βρει τρόπο να φτιάξει έκθεση και στον ουρανό…\n“Με τον μύθο αναπτερώνεσαι, βγάζεις φτερά και πετάς, σαν τον Δαίδαλο που έβγαλε φτερά για να φύγει από τη φυλακή. Ο μύθος σε οδηγεί προς την ελευθερία. Ο μύθος σε εμπνέει να γίνεις δυνατός και να φτάσεις στον σκοπό σου, όπως, ας πούμε, ο Οδυσσέας. Εγώ έχω τον μύθο στο μυαλό μου και έτσι ελευθερώνομαι. Ο μύθος σε βγάζει από την καταπίεση, τη φυλακή σου. Και γίνεσαι άλλος άνθρωπος, ελεύθερος. Είναι μεγάλο πράγμα η ελευθερία. Και βεβαίως η ελευθερία στην τέχνη, που δεν είναι τίποτε άλλο από το να πραγματοποιείς το δικό σου όραμα\nΟ Αλέκος Φασιανός γέμισε τη ζωή μας χρώματα, φαντασία και ένα αίσθημα οικειότητας με την τέχνη.\nΚαι τώρα φτωχότεροι… Aφησε την τελευταία του πνοή σπίτι του, έχοντας στο πλευρό του τη σύζυγό του Μαρίζα και τα δύο τους παιδιά.\n← Σημεία μαζικών δειγματοληψιών από τις ΚΟΜΥ του ΕΟΔΥ (17/01)\nΑστρολογικές Εβδομαδιαίες προβλέψεις →


ΘΕΜΑ NEWSIT: 'Ολη η αλήθεια για τα κυκλώματα του Πασχαλινού οβελία - Ειδήσεις Newsit.gr\nNewsit / Ελλάδα / ΘΕΜΑ NEWSIT: ‘Ολη η αλήθεια για τα κυκλώματα του Πασχαλινού οβελία\nΘΕΜΑ NEWSIT: ‘Ολη η αλήθεια για τα κυκλώματα του Πασχαλινού οβελία\nΔημοσιεύθηκε: 26.03.2010 | 07:41\nΤο Νewsit σας αποκαλύπτει :\n- Πως το αρνί φθάνει να πωλείται έως και 150% παραπάνω.\n- Πως καταφέρνουν να μας ταϊσουν Βουλγάρικα και Σκοπιανά αρνιά για Ελληνικά.\nΟι ελεγκτικές αρχές «τσίμπησαν» φορτίο με 150 αρνιά από Βουλγαρία που πήγαιναν για «βάφτιση». Ωστόσο αυτό είναι σταγόνα στον ωκεανό. Το παιχνίδι ξεκινά από τον Έλληνα κτηνοτρόφο. Ο χοντρέμπορος τον προσεγγίζει και αγοράζει από αυτόν έναν αριθμό αρνιών, όμως ο αριθμός που θα γραφτεί στο τιμολόγιο αγοράς είναι πολύ μεγαλύτερος. Έτσι ο χονδρέμπορος μπορεί με αυτό το τιμολόγιο να δικαιολογήσει τα αρνιά που έχει φέρει είτε από τα Σκόπια είτε από την Βουλγαρία. Γιατί το κάνει αυτό; Γιατί πολυ απλά το Ελληνικό αρνί του κοστίζει τουλάχιστον 5 ευρώ το κιλό ενώ το «εισαγώμενο» φθάνει το πολύ 3. Τα «εισαγώμενα» προς «βάφτιση» αρνιά φθάνουν από τους ξένους κτηνοτρόφους με καρότσες σε σημεία «καβάτζες» στα σύνορα. Εκεί περιμένει μια ζωάμαξα με τον χοντρέμπορο, η συναλλαγή ολοκληρώνεται μέσα σε λίγη ώρα. Τα αρνιά έχουν ήδη αλλάξει υπηκοότητα χάρη στο τιμολόγιο που έχει στα χέρια του ο χονδρέμπορος.\nΑΚΟΥΣΤΕ ΤΙ ΑΠΟΚΑΛΥΠΤΕΙ ΚΤΗΝΟΤΡΟΦΟΣ ΣΤΟ NEWSIT\nΣτο παιχνίδι μπαίνουν και οι ιδιοκτήτες σφαγείων εκεί μπαίνουν τα ενώτια (η καρφίτσα που υποδηλώνει την προέλευση του αρνιού) πριν ο κτηνίατρος τα εξετάσει σε αντιπαραβολή με τα τιμολόγια. Πλέον τα ζώα σφάζονται ως Ελληνικά και με την σφραγίδα του δημοσίου. Σήμερα, υποστηρίζουν άνθρωποι που γνωρίζουν την αγορά, πολλά από τα Ελληνικά αμνοερίφια έχουν οδηγηθεί στην πιο συμφέρουσα αγορά της Ιταλίας. Στην Ελλάδα υποστηρίζουν οι ίδιοι άνθρωποι το ένα στα τρία αρνιά που θα πουληθούν για ντόπια θα έχουν έρθει στην πραγματικότητα από γειτονικές χώρες (Αλβανία, Βουλγαρία, Σκόπια).\nΑΚΟΥΣΤΕ ΤΙ ΑΠΟΚΑΛΥΠΤΕΙ ΧΟΝΤΡΕΜΠΟΡΟΣ ΣΤΟ NEWSIT\nΑυτές τις ημέρες κτηνοτρόφοι και χονδρέμποροι ερίζουν για την τιμή του πασχαλινού αρνιού. Πέντε ευρώ δίνουν οι χονδρέμποροι, επτά ζητάνε οι κτηνοτρόφοι. Αυτή την περίοδο οι χονδρέμποροι πιέζουν τους κτηνοτρόφους με διάφορους τρόπους.\nΓια παράδειγμα, τους πιέζουν ώστε να αγοράσουν τα αρνιά και τα κατσίκια ζωντανά. Με αυτό τον τρόπο, όπως υποστηρίζουν, εκείνοι δεν θα πληρωθούν την αξία του ζωντανού τους με το κιλό αλλά με το….μάτι. Το αρνί από τη στάνη μέχρι το κρεοπωλείο ανεβαίνει έως και 150% καθώς υπάρχει ο χονδρέμπορος, ο μεσάζων, ο μεταφορέας και φυσικά ο κρεοπώλης. Έτσι το αρνί φέτος, εκτιμούν, από 5 και 6 ευρώ που θα πωληθεί χοντρικά θα φθάσει τα 14 και 15 και δεν θα είναι καν Ελληνικό. Αυτό που ζητούν οι κτηνοτρόφοι είναι αφού πωλούν που πωλούν φθηνά τουλάχιστον ας μην τρώει ο κόσμος ακριβά.\nΑυτές τις ημέρες οι έλεγχοι που θα γίνουν από τους κρατικούς φορείς θα είναι εντατικοί. Ωστόσο όπως λένε τόσο οι κτηνοτρόφοι όσο και οι χοντρέμποροι που μίλησαν στο newsit οι Ελληνοποιήσεις δεν θα σταματήσουν γιατι το σύστημα έχει «τρύπες».


Survivor spoiler: Καταργείται το ριάλιτι; Η μεγάλη ανατροπή! - Survivor - Athens magazine\nSurvivor: Το Athensmagazine.gr είναι το πρώτο site στην Ελλάδα γύρω από τις εξελίξεις του αγαπημένου ριάλιτι επιβίωσης του ΣΚΑΙ και σήμερα σας έχουμε μια αποκάλυψη που ανατρέπει τα δεδομένα και θέλει το Survivor 4 να μην βγαίνει ποτέ στον αέρα!\nΜπορεί χτες να σας αποκαλύψαμε το μεγάλο στοίχημα της παραγωγής για τον παίκτη που θα φέρει τα πάνω κάτω στο ριάλιτι ωστόσο τίποτα αυτή την στιγμή που μιλάμε δεν πρέπει να θεωρείται δεδομένο γύρω από το Survivor! Ο τελευταίος κύκλος ξεκίνησε πριν από ακριβώς έναν χρόνο και 12 μήνες μετά δεν το έχουμε ξαναδεί στον αέρα!\nΑπό την πρώτη στιγμή το Athensmagazine.gr σας έχει μεταφέρει όλο το παρασκήνιο! Έχουν ακουστεί πολλά και έχουν γραφτεί ακόμα περισσότερα! Τι από όλα αυτά ισχύει; Προς το παρόν όλα είναι στον αέρα! Αρχικά εξετάστηκε η επιστροφή του Survivor σε All Star έκδοση όμως τα συνεχόμενο "όχι" από παλαιούς παίκτες και το ιδιαίτερα αυξημένο μπάτζετ που θα χρειαζόταν έβαλε στο "ντουλάπι" τα όποια σενάρια!\nΣτην συνέχεια η παραγωγή άρχιζε και εξετάζει το ενδεχόμενο να διεξαχθεί το Survivor 4 από τον επόμενο Σεπτέμβρη, ωστόσο και πάλι δεν μπορούν να βρεθούν τα κατάλληλα ονόματα, αφού μετά την αποτυχία των δύο τελευταίων δύσκολα κάποιος θα πει το ναι ακόμα και σε δελεαστική πρόταση, όσον αφορά το οικονομικό σκέλος της συμφωνίας!\nΗ παραγωγή δυσκολεύεται πολύ να εντοπίσει ηχηρά ονόματα που να δελεάζονται στην προοπτική του Survivor, αφού ακόμα και ο Έλληνας ηθοποιός που εξετάζεται από την παραγωγή σε τοποθέτησή του πριν λίγες μέρες ξεκαθάρισε πως δεν τον ενδιαφέρει η προοπτική του Survivor! Οι λόγοι πολλοί και το ρίσκο μεγάλο γι' όποιον παίκτη σκέφτεται να απαντήσει θετικά!\nΈτσι στην παραγωγή του Ατζούν αλλά και στον ΣΚΑΙ φέρονται να κάνουν δεύτερες και τρίτες σκέψεις σχετικά με την επιστροφή του Survivor από τη νέα τηλεοπτική σεζόν! Προς το παρόν όλα τα σενάρια είναι ανοικτά ακόμα και αυτό να... καταργηθεί οριστικά το Survivor στην σκέψη όλων!\nΜείνετε συντονισμένοι στο Athensmagazine.gr καθώς σε καθημερινή βάση σας έχει αποκλειστικά θέματα γύρω από το Survivor!


Παρατηρητήριο Archives - Ε.Α.Ν.Δι.Θ.\nΑνακοίνωση για την Υπόθεση Δ. Κουφοντίνα\nΘεσσαλονίκη 28-2-2021, Την Κυριακή 28 Φεβρουαρίου συμπληρώθηκαν 52 ημέρες απεργίας πείνας για τον Δημήτρη Κουφοντίνα, με την κατάσταση της υγείας του να κρίνεται πλέον κρίσιμη. Στις 16 Φεβρουαρίου εισήχθη σε ΜΕΘ, ενώ από τις 22 Φεβρουαρίου έχει ξεκινήσει και απεργία δίψας. Το δικαίωμα απεργίας πείνας κρατουμένων προβλέπεται ρητά από το α. 31 του Σωφρονιστικού Κώδικα. Ο Δ. Κουφοντίνας έχει καταδικαστεί\n28 February 2021 eandithComments are off for this post.\nΘεσσαλονίκη 23-2-2021, Κατά το τελευταίο διάστημα έχουν δημοσιευθεί σε μέσα ενημέρωσης περιστατικά αστυνομικής βίας, των οποίων η συχνότητα και ένταση δείχνουν αυξητικές τάσεις. Πλέον πρόσφατο και χαρακτηριστικό είναι το παράδειγμα της από 22-2-2021 σύλληψης διαδηλωτή κατά την διάρκεια διαμαρτυρίας στον χώρο του Αριστοτελείου Πανεπιστημίου Θεσσαλονίκης, κατά την οποία παρατηρήσαμε αστυνομικά όργανα να του καταφέρουν χτυπήματα και να εκτοξεύουν χημικά εξ\nΘεσσαλονίκη 30-6-2020, Η Ένωση Ασκουμένων & Νέων Δικηγόρων Θεσσαλονίκης, μέσω της συμμετοχής στην Ευρωπαϊκή Ένωση Νέων Δικηγόρων, συμμετέχει στην Συνέλευση των Διεθνών Μη Κυβερνητικών Οργανώσεων του Συμβουλίου της Ευρώπης. Στα πλαίσια αυτά ιδρύθηκε με την υπ’ αρ. 4/4-1-2018 απόφαση του ΔΣ της ΕΑΝΔιΘ το Παρατηρητήριο Ανθρωπίνων Δικαιωμάτων με αντικείμενο τον έλεγχο του σεβασμού της ΕΣΔΑ στην Ελλάδα, την διαμόρφωση προτάσεων και την υποβολή αναφορών\n30 June 2020 eandithComments are off for this post.


Αντέδρασε με Νέντοβιτς ο Παναθηναϊκός | Η ΚΑΘΗΜΕΡΙΝΗ\nΟ Παναθηναϊκός επικράτησε της Βιλερμπάν με 88-71, με πρώτο σκόρερ τον Νέντοβιτς και άξιους συμπαραστάτες τους Παπαγιάννη και Μήτογλου (φωτ. INTIME NEWS).\n14.01.2021 • 07:48\n«Οξυγόνο» λίγο πριν αναλάβει καθήκοντα ο Οντεντ Κάτας πήρε ο Παναθηναϊκός στη 19η αγωνιστική της Ευρωλίγκας (και 18 αγώνες), επικρατώντας της Βιλερμπάν με 88-71 (ανέβηκε στο 6-12), χωρίς τον Παπαπέτρου και χωρίς δευτερόλεπτο συμμετοχής στους Φόστερ, Μπέντιλ…\nΟι «πράσινοι» γνώριζαν πως κάθε φορά που δέχονται 80+ πόντους, χάνουν. Χθες, είχαν παθητικό 71, ενώ στην επίθεση «καθάρισε» ο Νέντοβιτς που σημείωσε 31 π. και μοίρασε 6 ασίστ στις τρεις πρώτες περιόδους, έχοντας άξιους συμπαραστάτες το δίδυμο των ψηλών του, Παπαγιάννη (18 π., 8 ριμπ., 3 μπλοκ) και Μήτογλου (11 π., 9 ριμπ.)\nΗ Βιλερμπάν ξεκίνησε βρίσκοντας χώρους και στο πρώτο πεντάλεπτο πέτυχε 15 π. έναντι 7 των «πρασίνων», που γρήγορα ισορρόπησαν το ματς κυρίως με τον Νέντοβιτς (18 π. στο πρώτο 20λεπτο). Ο Παναθηναϊκός παρουσίασε ξανά αμυντικά προβλήματα (25-21 α΄ περίοδος) με το ημίχρονο να λήγει 45-42.\nΣτην γ΄ περίοδο ο Νέντοβιτς συνέχισε το… βιολί του και χάρη… σε αυτό οι «πράσινοι» την ολοκλήρωσαν με 70-60 (δέχθηκαν πάλι κοντά στους 20 π.). Στο 4ο δεκάλεπτο, όμως, Μήτογλου και Παπαγιάννης ύψωσαν τείχος, ο Παναθηναϊκός δέχθηκε μόλις 11 π. και κάπου εκεί η… σεμνή τελετή έλαβε τέλος.\nΤο «τριφύλλι» πλέον αντιμετωπίζει αύριο στην Πόλη τη Φενέρμπαχτσε και εκτός απροόπτου θα έχει τον Κάτας στον πάγκο του.\nΠΑΝΑΘΗΝΑΪΚΟΣ (41 ρ., 23 ασ. 13 λ.): Μακ 7 (3 τρ,, 3 ασ,), Παπαγιάννης 18 (8 ρ., 2 ασ., 3 μπλοκ), Μποχωρίδης 2, Ογκαστ 4, Κασελάκης 2, Καλαϊτζάκης 2, Νέντοβιτς 33 (5 τρ., 5 ρ., 6 ασ.), Γουάιτ 2, Μήτογλου 11 (1 τρ., 9 ρ.), Σαντ-Ρος 7 (1 τρ., 4 ρ., 7 ασ., 2 κλ.).\nΒΙΛΕΡΜΠΑΝ: Φρίμαν 5 (1), Καουντί 3 (1), Λακόμπ, Ντιότ 4, Φαλ 10, Γουόλτον Τζούνιορ 5, Μπακό 9, Λάιτι 13 (1), Γιαμπουσέλε 7 (1), Κόουλ 15 (1).\nΟ Ολυμπιακός, μετά την πολύ σημαντική νίκη του επί της Μακάμπι στο Τελ Αβίβ και το ηχηρό «παρών» του Λαρεντζάκη, καλείται αύριο κι αυτός να επικρατήσει και της Βιλερμπάν, ώστε να έχει αντίκρισμα η επιτυχία της Τρίτης.\nΧθες: ΤΣΣΚΑ – Ζαλγκίρις 83-73, Μπάγερν – Ζενίτ 82-80. Η αναμέτρηση της Ρεάλ με τον Ερυθρό Αστέρα αναβλήθηκε λόγω της κακοκαιρίας. Σήμερα παίζουν: Εφές – Χίμκι, Αλμπα – Αρμάνι, Μακάμπι – Μπασκόνια.


Το νέο Ford Fiesta ST είναι το ταχύτερο και ισχυρότερο μικρό αυτοκίνητο παραγωγής της Ford στην κατηγορία υψηλών επιδόσεων. Η τιμή διάθεσής του στην ελληνική αγορά διαμορφώνεται στα 18.974 ευρώ με όφελος απόσυρσης.\nΈχοντας εξελιχθεί από τη Ford Team RS, το νέο Fiesta ST εφοδιάζεται με βενζινοκινητήρα 1.6 EcoBoost που προσφέρει επιτάχυνση 0-100 km/h σε 6,9 δεύτερα, ισχύ 182 PS, ροπή 240 Nm και τελική ταχύτητα 220 km/h.\nΗ Ford Team RS σετάρισε τα συστήματα κινητήρα, ανάρτησης, διεύθυνσης και φρένων με στόχο τη βέλτιστη οδική συμπεριφορά και λανσάρισε συστήματα γνωστά από μεγαλύτερα αυτοκίνητα υψηλών επιδόσεων – όπως το αναβαθμισμένο Torque Vectoring Control (eTVC) και το 3-mode Electronic Stability Control (ESC), εξατάχυτο μηχανικό κιβώτιο και πίσω δισκόφρενα.\nΗ καθημερινή πρακτικότητα επιβεβαιώνεται από την κατανάλωση των 5,9 λίτ./100 χλμ. με εκπομπές CO2 138 γραμ./χλμ. – μείωση ρύπων 20% συγκριτικά με την προηγούμενη γενιά Fiesta ST, παρά την αυξημένη κατά 20% ισχύ σε σχέση με το δίλιτρο κινητήρα του μοντέλου πρώτης γενιάς.\nΑΝΑΛΥΤΙΚΟΣ ΤΙΜΟΚΑΤΑΛΟΓΟΣ FORD - ΑΠΡΙΛΙΟΣ 2014\n«Το νέο Fiesta ST προσφέρει αξιοσημείωτες επιδόσεις σε συνδυασμό με υψηλά πρότυπα αισθητικής και ποιότητας, ενώ υπόσχεται μία απαράμιλλη οδηγική εμπειρία» δήλωσε ο Juergen Gagstatter, επικεφαλής μηχανικός προγράμματος του Fiesta ST. «Οι Ευρωπαίοι πελάτες της Ford γνωρίζουν το hot hatchback και το νέο Fiesta ST διεγείρει άμεσα το πάθος τους για οδήγηση υψηλών επιδόσεων».\nΚαι τα δύο συστήματα υποστηρίζουν ένα νέο εμπρός ακραξόνιο, τον ημιάκαμπτο πίσω άξονα με ειδικό σετάρισμα για μειωμένες κλίσεις αμαξώματος, τις μοναδικές ρυθμίσεις ελατηρίων και αποσβεστήρων μπροστά και πίσω και το χαμηλότερο κέντρο βάρους κατά 15 mm για βελτιστοποιημένη οδική συμπεριφορά και οδηγική ποιότητα.\nΤο Electronic Power Assisted Steering προσφέρει ταχύτερο λόγο υποπολλαπλασιασμού 13.69:1 και πιο κοντό βραχίονα ακραξονίου-κρεμαγιέρας για πιο άμεση απόκριση. Το Fiesta ST είναι η πρώτη πλατφόρμα Fiesta που χρησιμοποιεί πίσω δισκόφρενα και λανσάρει μεγαλύτερη αντλία φρένων για βελτιωμένη απόδοση πέδησης.\n«Το αυτοκίνητο σε γεμίζει ικανοποίηση όταν στρίβει και προσφέρει απόλυτη ακρίβεια στη μεταφορά ισχύος και την οδική συμπεριφορά» δήλωσε ο Tyrone Johnson, engineering manager της Ford Team RS.\nΟ ελαφρύς κινητήρας EcoBoost συμβάλλει στη βελτιωμένη οδική συμπεριφορά με τεχνολογίες όπως υπερσυμπίεση, άμεσος ψεκασμός καυσίμου υψηλής πίεσης και Twin-independent Variable Cam Timing.\nΟ κινητήρας και η κλιμάκωση του νέου εξατάχυτου μηχανικού κιβωτίου βελτιώθηκαν σε τμήματα της πίστας του Nürburgring Nordschleife, καλύπτοντας το αντίστοιχο 100+ γύρων στο σιρκουί των 21 χλμ.\nΠρακτικό, οικονομικό αν και σχεδιασμένο για την πίστα\nΗ Ford υπέβαλε το νέο Fiesta σε δοκιμή αντοχής 850.000 χλμ. Για να διασφαλίσει υψηλά επίπεδα αξιοπιστίας από το νέο Fiesta ST ακόμα και στις πιο απαιτητικές συνθήκες χρήσης, η Ford οδήγησε το hot hatchback για 7.500. επιπλέον χιλιόμετρα σε αγωνιστική πίστα και για 5.000 χλμ. με υψηλή ταχύτητα.\nΕΠΙΠΕΔΑ ΕΞΟΠΛΙΣΜΟΥ ΤΟΥ ΝΕΟΥ FIESTA ST\nΤο εγχείρημα περιλάμβανε ένα ‘βασανιστήριο’ στην πίστα δοκιμών του Τεχνικού Κέντρου Nardo (Ιταλία), με το Fiesta ST να οδηγείται με τέρμα γκάζι σε θερμοκρασίες πάνω από 40 C.\n«Πολλοί οπαδοί του hot hatch θα θελήσουν να δώσουν στο Fiesta ST την ευκαιρία να λάμψει στην πίστα και έπρεπε να διασφαλίσουμε ότι ο κινητήρας, το κιβώτιο, το πλαίσιο και το αμάξωμα μπορούν να ανταπεξέρχονται στις ακραίες συνθήκες που δημιουργούν οι υψηλές επιδόσεις» δήλωσε ο Johnson.\nΑυξάνεται η παραγωγή του δημοφιλούς "Hot Hatch"\nΗ Ford Motor Company αύξησε την παραγωγή του δημοφιλούς, νέου Fiesta ST μετά τον διπλάσιο από τον αναμενόμενο αριθμό παραγγελιών στην Ευρώπη το πρώτο εξάμηνο της κυκλοφορίας του στην αγορά, στα μέσα του 2013.\nΓια να μπορέσει να ικανοποιήσει τη ζήτηση, η εταιρία αποφάσισε να αυξήσει την παραγωγή κατά 15% στα 60 οχήματα την ημέρα στο εργοστάσιο της Κολωνίας.\nΗ ζήτηση για το νέο Ford Fiesta ST ήταν υψηλότερη στο Ηνωμένο Βασίλειο όπου καταγράφηκε το 56% των πωλήσεων από το σύνολο της Ευρώπης και ακολουθούν η Γερμανία και η Ελβετία. Αυτές οι τρεις αγορές συγκεντρώνουν πάνω από το 87% των Ευρωπαϊκών πωλήσεων.\n«Η αντίδραση του κοινού και των ειδικών απέναντι στο Fiesta ST ήταν εξαιρετική – η επιτυχία ήταν άμεση και οι παραγγελίες εκτοξεύτηκαν στα ύψη» δήλωσε ο Roelant de Waard, vice president, Marketing, Sales & Service, Ford Ευρώπης. «Κάνουμε ότι μπορούμε για να αυξήσουμε την παραγωγή και προσπαθούμε να ικανοποιήσουμε τη ζήτηση».\nΕξοπλισμός Fiesta ST σε σημεία...\n• ABS με EBD, ESP με Traction Control (TRC) - 3 επίπεδα ρύθμισης (On/Sport Mode/Off), Emergency Brake Assist (EBA) και Hill Launch Assist (HLA).\n• 7 Αερόσακοι (περιλαμβάνουν αερόσακο γονάτων οδηγού).\n• Σύστημα MyKey.\n• Εμπρός προφυλακτήρας ST με ιδιαίτερης σχεδίασης γρίλιες, προβολείς ομίχλης ST, μάσκα ST σε μαύρο γυαλιστερό χρώμα.\n• Πίσω προφυλακτήρας ST με διαχύτη ST.\n• Πλευρικές ποδιές.\n• Μεγάλη πίσω αεροτομή στο χρώμα του αμαξώματος.\n• Σπορ ανάρτηση ST.\n• Δισκόφρενα εμπρός και πίσω.\n• Ζάντες Αλουμινίου 17" 5 ακτίνων (205/40R 17).\n• Χρωμιωμένη εξάτμιση με δύο απολήξεις.\n• Φώτα ημέρας LED με προβολείς εστιασμένης δέσμης (κάτοπτρο) σε χρώμιο.\n• Ηλεκτρικά ρυθμιζόμενοι και θερμαινόμενοι εξωτερικοί καθρέπτες το χρώμα του αμαξώματος με ενσωματωμένα φλας.\n• Σπορ ημι-δερμάτινα καθίσματα Recaro με μηχανική ρύθμιση ύψους.\n• Πίνακας οργάνων ST – Κόκκινη απόχρωση.\n• Ράδιο-CD Sony συμβατό με MP3, έγχρωμη οθόνη 4,2'', 8 ηχεία, χειριστήρια στο τιμόνι, θύρα Aux & USB, SYNC (Bluetooth - Voice Control - Κλήση Έκτακτης Ανάγκης).\n• Δερμάτινο τιμόνι με 3 ακτίνες ST.\n• Λεβιέ ταχυτήτων ST με κόκκινες ραφές.\n• Καλύμματα μαρσπιέ στις εμπρός πόρτες με λογότυπο ST.\n• Πεντάλ αλουμινίου.\n• Εσωτερική επένδυση οροφής σε μαύρο χρώμα.\n• Αυτόματος κλιματισμός.\n• Ηλεκτρικά Παράθυρα εμπρός.\n• Κρυφός φωτισμός καμπίνας.


Φουρλάνος: «Θα έχουμε ευκαιρίες με Φερέιρα»\nΔημοσίευση 20 Ιουλίου 2011, 19:23 / Ανανεώθηκε 27 Ιουνίου 2013, 14:55\n«Το όνειρο μου είναι να κάνω καριέρα στον Παναθηναϊκό. Χρειάζεται σκληρή δουλειά μέσα από τις προπονήσεις, κάτω το κεφάλι και να μην ακούω τι λένε γύρω μου... Μόνο δουλειά...» δήλωσε ο Σπύρος Φουρλάνος.\n«Το όνειρο μου είναι να κάνω καριέρα στον Παναθηναϊκό. Χρειάζεται σκληρή δουλειά μέσα από τις προπονήσεις, κάτω το κεφάλι και να μην ακούω τι λένε γύρω μου... Μόνο δουλειά...» δήλωσε ο Σπύρος Φουρλάνος. Ο νεαρός μέσος , που ήταν μεταξύ των λίγων παικτών της Golden Team, οι οποίοι βρέθηκαν στο βασικό στάδιο της προετοιμασίας των «πρασίνων» στο Κιτσμπούελ της Αυστρίας, μίλησε στην Nova για τις εμπειρίες που πήρε.\nΟ Σπύρος Φουρλάνος, στάθηκε στον δάσκαλο Ζεσουάλδο Φερέιρα, ο οποίος θεωρεί πως θα του δώσει ευκαιρίες, ενώ εξέφρασε την αισιοδοξία του για την κλήρωση του γ’ προκριματικού γύρου του Champions League απέναντι στην Οντένσε.\nΑναλυτικά οι δηλώσεις του Σπύρου Φουρλάνου στην NOVA:\nΖεις μια σπουδαία εμπειρία, συμμετέχοντας στην προετοιμασία του Παναθηναϊκού.\n"Σίγουρα είναι μια μεγάλη εμπειρία και τιμή μου να βρίσκομαι στην πρώτη ομάδα. Θα τα δώσω όλα και στόχος μου είναι να κερδίσω κι εγώ μια θέση στο ρόστερ."\n"Είναι δύσκολα τα πράγματα, έχουν μπει νέα παιδιά στην ομάδα και πιστεύω πως με τον κ. Φερέιρα θα έχουμε πολλές ευκαιρίες για να καθιερωθούμε."\nΤι ζητάει ο Ζεσουάλδο Φερέιρα;\n"Με τον προπονητή δουλεύουμε βάσει προγράμματος. Είναι απόλυτα μεθοδικός. Ζητάει πρέσινγκ, να κερδίζουμε την μπάλα, να έχουμε την κατοχή και να παίζουμε επιθετικό ποδόσφαιρο. Δεν του αρέσει το αμυντικό ποδόσφαιρο. Ο κ. Φερέιρα είναι ένας δάσκαλος και θα μάθω πολλά δίπλα του"\nΓνωρίζετε την αντίπαλο του Παναθηναϊκού στον τρίτο προκριματικό γύρο του Τσάμπιονς Λιγκ. Ποια ήταν η αντίδραση στο άκουσμα του ονόματος της Οντένσε;\n"Πιστεύω πως ήταν καλή κλήρωση και έχουμε τις περισσότερες πιθανότητες για να προκριθούμε στην επόμενη φάση. Είμαστε αισιόδοξοι."\n"Το όνειρο μου είναι να κάνω καριέρα στον Παναθηναϊκό. Χρειάζεται σκληρή δουλειά μέσα από τις προπονήσεις, κάτω το κεφάλι και να μην ακούω τι λένε γύρω μου... Μόνο δουλειά... Είμαι καθημερινά δίπλα σε σημαντικούς ποδοσφαιριστές που έχουν σπουδαίες εμπειρίες και προσπαθώ να μαθαίνω κι εγώ από τους συμπαίκτες μου κάτι καινούργιο."


μουσικό θέατρο Εθνικό Αστεροσκοπείο\nΤο Κέντρο Επισκεπτών Αστεροσκοπείου Αθηνών φιλοξενεί στις 26, 27 & 28 Σεπτεμβρίου 2021 την παράσταση μουσικού θεάτρου «Ικέτιδες» του Αισχύλου» της ομάδας Musical Arts on Stage performers (Μ.Α.S.), στο μαγευτικό εξωτερικό χώρο του Αστεροσκοπείου στο λόφο των Νυμφών. Η αστρονομία επικοινωνεί, συνδιαλέγεται και αλληλεπιδρά με τη μουσική, το θέατρο και τον χορό.\nΝέοι ερμηνευτές αναζητούν απαντήσεις σε ερωτήματα διαχρονικά και βρίσκουν μια δική τους φωνή στις Ικέτιδες του Αισχύλου. Οι ηθοποιοί σαν αστεροειδείς κινούνται στις μνήμες του μύθου και "συνομιλούν" με τις Ικέτιδες για τα ζητήματα της ελευθερίας, της προσφυγιάς, του κοινωνικού ρατσισμού και της δημοκρατίας.\nΟι δυσχερείς συνθήκες και η αγωνία για την υγεία, μας μετατόπιζε συχνά από τη θέση των καλλιτεχνών-δημιουργών στη θέση των «Ικετιδών». Νιώσαμε λοιπόν ικέτες και ικέτιδες, άτομα σε ανάγκη και ξένοι.\nΗ παράσταση, μια μνεία στο θεό Δία, ακολουθείται από παρατήρηση του ουρανού με το τηλεσκόπιο Δωρίδη στο λόφο της Πνύκας.\nΣας καλούμε στο ουράνιο ταξίδι μας!\nΟΜΑΔΑ MAS performers\nMετά τις παραστάσεις West Side Story (2017), «Βαρή φορτίο η αγάπη» στο θέατρο Cartel (2018), και τη μουσική παράσταση «Παιδικό Δωμάτιο» στο θέατρο 14 (2019), η ομάδα μουσικού θεάτρου Stage Young Performers της Musical Arts on Stage (MAS), επιστρέφει με τη νέα της δουλειά «Ικέτιδες». Συνδυάζει τους κώδικες του μουσικού, του σωματικού και του ανθρωπολογικού θεάτρου και παράλληλα την παραδοσιακή φωνητική μουσική με τη σύγχρονη αρμονία και τους ηλεκτρακουστικούς ήχους της επί σκηνής άρπας. Το αρχαίο δράμα συναντά τη σύγχρονη δραματουργία και κινησιολογία.\nΠαίζουν: Αγγελική Παντελεάκου, Πάνος Θεοδωρακόπουλος, Δημήτρης Νικολόπουλος, Ντέμη Παλατσίδη, Κατιάννα Γκαραβέλα, Τάσος Αγγελόπουλος\nΣκηνοθεσία, δραματουργική επεξεργασία, μουσική επιμέλεια –διασκευές, κινησιολογία: Θάλεια Μαρί Παπαδοπούλου\nΔραματουργική επεξεργασία: Δημήτρης Ντάσκας\nΧορογραφίες: Ralitza Vladimirova, Θάλεια Μαρί Παπαδοπούλου\nΜουσικές συνθέσεις, ηλεκτροακουστική άρπα: Μαρία Χριστίνα Χάρπερ\nΗχοληψία: Δημήτρης Κυριακάκης, Alavastron Produξions\nΦωτισμός: Δημήτρης Κουτάς\nΕίσοδος: 10 ευρώ. Για κρατήσεις και προαγορά εισιτηρίων καλέστε στα τηλέφωνα: 210 3490160, 210 3490055 και 6970885692 ή με μήνυμα στη σελίδα FB: musicalartsonstage


Ήξερες πως τα μαλλιά σου έχουν στην πραγματικότητα θεραπευτικές ικανότητες; Βασικά, όλες οι τρίχες του σώματος σου έχουν, ακόμα και οι πιο μικρές. Σκέψου την αίσθηση που έχεις όταν σου σηκώνονται οι τρίχες.\nΑυτό συνήθως συμβαίνει όταν ενστικτωδώς ξέρεις πως κάτι δεν πάει καλά. Τι προσπαθούν να σου πουν τα μαλλιά σου; Πιστεύεται ότι οι άκρες των μαλλιών σου είναι σαν κεραίες που μαζεύουν την ενέργεια από το Σύμπαν ώστε να διεγείρουν τα ανώτερα επίπεδα της συνείδησης και της δημιουργικότητας.\nΤα μαλλιά είναι μια φυσική προέκταση του νευρικού συστήματος και λέγεται ότι μεταδίδουν σημαντικές πληροφορίες στον εγκέφαλο. Πιστεύεται επίσης ότι εξισορροπούν όλο το ηλεκτρομαγνητικό πεδίο του σώματος, το οποίο με τη σειρά του σε βοηθά να αυξήσεις την δύναμη της ζωής σου, την ζωτικότητα και την διαίσθηση.\nΠολλά χρόνια πριν, το κόψιμο των μαλλιών ήταν ανήκουστο και τα μαλλιά θεωρούνταν σημαντική προέκταση ταυτότητας και κληρονομιάς. Βασικά, μόνο οι σκλάβοι έκοβαν τα μαλλιά τους και πιστεύονταν ότι έτσι τους τιμωρούσαν και τους υπέτασσαν παίρνοντας την ενέργεια και την δύναμη τους.\nΌταν ο Τζένγκις Χαν κατέκτησε την Κίνα, διέταξε επίσης να κόψουν όλοι τα μαλλιά τους και να κάνουν αφέλειες για να ανασταλθεί η ανάπτυξη του τρίτου ματιού, της διαίσθησης και της γνώσης. Μέχρι σήμερα, υπάρχουν πολλοί πολιτισμοί που δεν ασπάζονται το κόψιμο των μαλλιών για να διατηρήσουν την ενέργεια και τις πνευματικές τους ικανότητες.\nΟι ιθαγενείς της Αμερικής για παράδειγμα, πιστεύουν ότι μέσω των μαλλιών τους μπορούν να συνδεθούν με την δύναμη της ζωής που υπάρχει γύρω τους. Είναι επίσης αποδεδειγμένο πως κατά τη διάρκεια του πολέμου στο Βιετνάμ οι ιθαγενείς της Αμερικής με πιο μακριά μαλλιά μπορούσαν να ανιχνεύουν την γη χρησιμοποιώντας την διαίσθηση τους καλύτερα από ανθρώπους άλλων φυλών με κοντά μαλλιά.\nΗ κουλτούρα του Σιχισμού πιστεύει πως το κόψιμο των μαλλιών μπορεί να εμποδίσει την πνευματική ανάπτυξη και να οδηγήσει σε κακή υγεία. Αντιθέτως, δένουν τα μαλλιά τους σε «κότσο Rishi» στην κορυφή του κεφαλιού τους.\nΑυτό πιστεύεται ότι βοηθά στον έλεγχο και στην ρύθμιση της ροής της ενέργειας μέσω του σώματος και μπορεί να βοηθήσει στην επίτευξη υψηλότερων επιπέδων συνείδησης. Υπάρχει επίσης και η περίφημη βιβλική ιστορία του Σαμψών και της Δαλιδά όπου ο Σαμψών χάνει όλη του την δύναμη αφού η Δαλιδά του κόψει τα μαλλιά.\nΠιστεύεται ότι τα κομμένα μαλλιά χρειάζονται περίπου τρία χρόνια για να ανακτήσουν την ικανότητα τους να στέλνουν και να δέχονται ζωτική ενέργεια από το Σύμπαν.\nΌταν κόβεις τα μαλλιά σου είναι λες και μουδιάζεις τις διαισθητικές σου αισθήσεις ως προς τον κόσμο γύρω σου.\nΜελέτες έχουν δείξει πως η κερατίνη, η πρωτεΐνη των μαλλιών περιέχει μια κρυσταλλική δομή που είναι παρόμοια με εκείνη των ιερών κρυστάλλων και των πολύτιμων λίθων. Οπότε, τι μπορείς να κάνεις για να προστατεύσεις την δεκτικότητα των μαλλιών σου;\nΧρησιμοποίησε φυσικά προϊόντα.\nΗ τοποθέτηση χημικών ουσιών στα μαλλιά και στο κεφάλι δεν κάνει κακό μόνο σε εσένα αλλά μπορεί επίσης να επιβαρύνει και τις δεκτικές σου ικανότητες. Επίλεξε φυσικά ή οργανικά σαμπουάν , μαλακτική και άλλα προϊόντα.\nΟι βαφές των μαλλιών πιστεύεται επίσης ότι μπλοκάρουν την διαισθητική σου δεκτικότητα. Απόφυγε τις κατεστραμμένες άκρες.\nΈχουμε πιστέψει πως για να έχουμε υγιή μαλλιά πρέπει να τα κόβουμε, αλλά γιατί να μην ξεκινήσουμε από την άλλη πλευρά; Διατήρησε τα μαλλιά σου υγιή με διατροφή πλούσια σε φρούτα, λαχανικά και υγιή λίπη. Προκειμένου να φροντίσεις τα μαλλιά σου και να τα προστατέψεις από τις ξηρές και κατεστραμμένες άκρες κάνε μια φυσική μάσκα με έλαιο καρύδας ή αμυγδαλέλαιο και άφησε την πάνω τους για μία νύχτα. Απόφυγε το πιστολάκι.\nΠροσπάθησε να αφήσεις τα μαλλιά σου να στεγνώσουν φυσικά στον ήλιο. Έτσι αυξάνεται η απορρόφηση της βιταμίνης D και η ζωτικότητα της δύναμης της ζωής σου. Τα πιστολάκια εκπέμπουν ηλεκτρική ενέργεια η οποία μπορεί να αλλοιώσει την ευαισθησία των μαλλιών σου και το τσάκρα του τρίτου ματιού. Μην το παρακάνεις με το σαμπουάν.\nΕπίτρεψε στα φυσικά έλαια του κεφαλιού σου να καθαρίσουν και να προστατέψουν τα μαλλιά σου. Δεν χρειάζεται να λούζεσαι κάθε μέρα. Λούσου μετά από άγχος. Πιστεύεται ότι μετά από μια συναισθηματική ένταση ή άγχος, μπορεί να συσσωρευτεί αρνητική ενέργεια στα μαλλιά. Το λούσιμο μετά από μια αγχωτική μέρα μπορεί να σε βοηθήσει να απελευθερώσεις και να καθαρίσεις αυτή την ενέργεια. Χτενίσου με ξύλινη βούρτσα.\nΠέτα τις πλαστικές και μεταλλικές βούρτσες και πάρε μια φυσική από ξύλο. Λέγεται ότι διατηρεί την ενέργεια που περιβάλλει το τσάκρα του στέμματος και εξασφαλίζει την ισορροπία στο ηλεκτρομαγνητικό σου πεδίο. Το ξύλο είναι το προτιμώμενο υλικό καθώς εμποδίζει τον στατικό ηλεκτρισμό και βοηθά στην τόνωση της ενέργειας του κεφαλιού.\nΠολλοί Yogis πιστεύουν ότι πρέπει να έχεις τα μαλλιά σου μαζεμένα κατά την διάρκεια της ημέρας για να απορροφήσεις την ενέργεια της δύναμης της ζωής, για να διεγείρεις την επίφυση και να τα λύνεις στην διάρκεια της νύχτας για να απορροφήσεις την σεληνιακή ενέργεια και να ενισχύσεις την πνευματική αντίληψη.\nΑν πρέπει οπωσδήποτε να κόψεις τα μαλλιά σου, κάντο το στο γέμισμα του φεγγαριού. Αυτό θα βοηθήσει ώστε να μακρύνουν τα μαλλιά σου γρηγορότερα και για να γίνουν πιο πλούσια. Επίσης, απόφυγε να τα κόβεις τα μετά την δύση του ηλίου.\nΤα μαλλιά του κεφαλιού και του σώματος είναι ισχυρά και μας δίνουν ενδείξεις όχι μόνο για το φυσικό μας σώμα αλλά και για το συναισθηματικό και πνευματικό. Προσπάθησε να υιοθετήσεις κάποιες από αυτές τις πρακτικές στην ρουτίνα σου και δες αν παρατηρείς κάποια διαφορά στην ενέργεια και την διαίσθηση σου.\n5 Τricks Για Να Ξυπνάς Στα Καλύτερά Σου Κάθε Πρωί\nTags: ΜΑΛΛΙΑ ΘΕΡΑΠΕΥΤΚΑ ΚΟΨΙΜΟ ΕΝΕΡΓΕΙΑ ΜΑΛΛΙΩΝ


Samsung Galaxy Tab E: Ένα Νέο Υπερεκτιμημένο Tablet\nΗ Samsung ανακοίνωσε τη κυκλοφορία του νέου tablet Samsung Galaxy Tab E με λογισμικό Android. Η εταιρία προσπάθησε να το κάνει οικονομικό, ωστόσο στη πορεία έβαλε ότι πιο φθηνό βρήκε και κράτησε τη τιμή σε υψηλά επίπεδα για αυτά που πραγματικά προσφέρει.\nΗ νέα συσκευή, Samsung Galaxy Tab E με κωδική ονομασία SM-T560, έρχεται με 9.6-ιντσών οθόνη με τη ταπεινή ανάλυση των μόλις 800×1280 pixels. Το chipset που τροφοδοτεί το Galaxy είναι εξίσου ταπεινό, αφού πρόκειται για το Spreadtrum SC7730SE με ένα τετραπύρηνο επεξεργαστή χρονισμένο στα 1.3GHz μέσα του. Επίσης, αντί να τρέχει το Lollipop, εφοδιάζεται με το Android 4.4 KitKat με προ-εγκατεστημένες τις εφαρμογές της Samsung αλλά και της Microsoft και η εταιρία δεν δήλωσε αν ποτέ αναβαθμιστεί στο Android M ή ακόμη και στο Lollipop.\nΣε άλλα χαρακτηριστικά, βρίσκουμε 2-megapixels εμπρόσθια κάμερα, 5-megapixels κύρια κάμερα, 1.5GB μνήμη RAM και 8GB χωρητικότητα. Ευτυχώς η Samsung φρόντισε να τοποθετήσει μια υποδοχή για κάρτες microSD. Στη ζωή κρατάει το tablet μια μπαταρία μεγέθους 5000mAh. Τέλος, να αναφέρουμε ότι έχει πάχος 8.5 χιλιοστά και βάρος 490 γραμμάρια.\nΈνα tablet με τα παραπάνω χαρακτηριστικά θα έπρεπε να κόστιζε το πολύ €120, ωστόσο η Samsung πιστεύει ότι η σωστή τιμή πρέπει να είναι τα $225 (περίπου €200). Αρχικά θα κυκλοφορήσει στη Ταϊβάν και θα υπάρχει και μια έκδοση με υποστήριξη 3G.\nTags: AndroidSamsungSamsung Galaxy Tab E


Η ιστορία των Τούρκων που φυγαδεύτηκαν από Έλληνες στρατιωτικούς στον Έβρο – Alldaynews.gr\nΗ συγκλονιστική ιστορία δύο οικογενειών φυγάδων από την Τουρκία και το μεγάλο “ευχαριστώ” προς τους Έλληνες στρατιώτες που τους έσωσαν στον Έβρο.\nΗ ιστορία δύο οικογενειών Τούρκων φυγάδων συγκλονίζει! Προσπάθησαν να περάσουν στην Ελλάδα από τον Έβρο, για να γλιτώσουν από το καθεστώς Ερντογάν που τους είχε καταστρέψει τη ζωή και τους απειλούσε με πολύχρονες φυλακίσεις.\nΓλίτωσαν από το θάνατο ,παρέμειναν τρία μερόνυχτα πάνω σε μια νησίδα του ποταμού κινδυνεύοντας κάθε λεπτό να συλληφθούν από τους Τούρκους. Ένας συμπατριώτης τους Τούρκος ψαράς τους κορόιδεψε, τους πήρε τα τελευταία τους λεφτά λέγοντάς τους πως θα τους περάσει σε ελληνικό έδαφος.\nΤους εγκατέλειψε σε μία δεύτερη νησίδα. Η σωτηρία ήρθε από Έλληνες στρατιώτες, τους οποίους οι φυγάδες θυμούνται στην αφήγησή τους στο με απέραντη ευγνωμοσύνη.\nΟ Kürşad Alçı, 41 χρονών καθηγητής μαθηματικών, εγκατέλειψε την Τουρκία μαζί με την 39χρονη γυναίκα του Sabahat καθηγήτρια φυσικής και τις κόρες τους Melahat 9 ετών και Saadet 7. Αιτία ότι είχαν κατηγορηθεί ως “Γκιουλενιτές”.\nΔεν αρνούνται ότι ήταν υποστηρικτές του κινήματος, αλλά δεν είχαν καμία απολύτως σχέση με την απόπειρα πραξικοπήματος.\nΟ Kürşad Alçı φυλακίστηκε, ανακρίθηκε και απειλήθηκε με φυλάκιση 15 ετών! Μέχρι τότε ήταν ήταν ιδιοκτήτης του Ιδιωτικού Εκπαιδευτικού Κέντρου Doğru Cevap (Right Answer) ,κάτι σαν τα δικά μας φροντιστήρια που προετοιμάζουν τους μαθητές για την εισαγωγή στα πανεπιστήμια.\nΟ δουλέμπορος μέσα στη νύχτα προσπάθησε να τους περάσει με βάρκα στο ποτάμι. Η βάρκα αναποδογύρισε. Επικράτησε πανικός. Ο Alçı λέει: “Είμασταν όλοι σοκαρισμένοι, νομίζαμε ότι θα πεθάνουμε”.\nΚατάφεραν μέσα στο σκοτάδι να ανέβουν σε μία νησίδα που βρισκόταν κοντά. Η κατάσταση ήταν τρομακτική. Βρεγμένοι, μέσα στη νύχτα, προσπαθούσαν να ηρεμήσουν τα δύο μικρά κορίτσια που έκλαιγαν και ο κίνδυνος να τους ακούσουν οι Τούρκοι ήταν μεγάλος.\nΤα κινητά τους τηλέφωνα βράχηκαν και δεν μπορούσαν να καλέσουν κανέναν για βοήθεια. Τα τρόφιμα που είχαν ήταν ελάχιστα.\nΟ Alçı λέει πως αμέσως του ήρθε στο μυαλό η τραγωδία που είχε γίνει λίγες ημέρες πριν στον Έβρο . Ο δουλέμπορος τους εγκατέλειψε λέγοντας πως πάει να βρει βάρκα. Δεν επέστρεψε ποτέ.\nΕξαντλημένοι και απογοητευμένοι άρχισαν να φωνάζουν για βοήθεια. Έλληνες στρατιωτικοί εμφανίστηκαν. Ο μεγαλύτερος σε ηλικία απ΄ αυτούς, περίπου 55 ετών , επικεφαλής τους όπως υπέθεσε ο Alçı του είπε ότι λόγω των προβλημάτων με την Τουρκία, δεν μπορούσαν να βοηθήσουν .\nΤου πρότεινε να ζητήσει βοήθεια από τους Τούρκους .\nΟ Alçı του έδειξε τις κόρες του και φώναξε: «Πεθαίνουμε. Αυτή η γυναίκα είναι έγκυος πέντε μηνών. Βρισκόμαστε στο Έβρο για τρεις μέρες χωρίς φαγητό ή νερό. ”\nΈνας στρατιώτης του είπε ότι ήταν επίσης πατέρας, δείχνοντας να καταλαβαίνει τι περνά. “Έφυγαν και επέστρεψαν,” λέει ο Kürşad Alçı: “Μας έφεραν μερικές φιάλες νερού. Προσπάθησαν επίσης να μας πετάξουν φαγητό, και απογοητεύθηκαν όταν έπεσε στο νερό. Μας υποσχέθηκαν ότι θα έφερναν βοήθεια την επόμενη μέρα”.\n“Την τέταρτη ημέρα, τα παιδιά μου πέθαιναν στην αγκαλιά μου και δεν μπορούσα να κάνω τίποτα.\nΗ γυναίκα μου δεν είχε κοιμηθεί για τέσσερις ημέρες. Ξεκινήσαμε να φωνάζουμε και πάλι το πρωί.\nΉταν γύρω στις 11 το πρωί που οι Έλληνες στρατιώτες επέστρεψαν. Μας έδωσαν φαγητό, κοτόπουλο σε κονσέρβα τονίζοντας ότι δεν ήταν χοιρινό, καθώς γνώριζαν ότι δεν το τρώμε λόγω της θρησκείας μας…\nΈνας από τους στρατιώτες έδεσε ένα σχοινί σ ένα δέντρο στην ξηρά. Αρχικά οι στρατιώτες ήταν διστακτικοί …\nΜετά από λίγο, όμως, συνειδητοποιώντας τη σύγχυση των οικογενειών, ένας από τους στρατιώτες διέσχισε το ποτάμι με το σχοινί. Κρατώντας το δεμένο σχοινί οι Τούρκοι φυγάδες πέρασαν σε ελληνικό έδαφος.\nΗ Sabahat Alci είπε ότι είδε τον σύζυγό της Kürşad να κλαίει για πρώτη φορά.\n«Κατά τη διάρκεια αυτών των ημερών κατάλαβα τι σημαίνει απελπισία», προσθέτει και θυμάται ότι φώναζε στα αγγλικά στους Έλληνες στρατιώτες: “Σας ευχαριστούμε”.


Διαφορετικό πλάνο αναβαθμίσεων για την STR - motornews.gr\nΔιαφορετικό πλάνο αναβαθμίσεων για την STR\nΤο Ισπανικό Grand Prix παραδοσιακά είναι τα τελευταία χρόνια είναι ο αγώνας που οι ομάδες φέρνουν το μεγάλο πακέτο αναβάθμισης των μονοθεσίων τους. Έτσι θα γίνει και φέτος για τις περισσότερες. Η Toro Rosso όμως έχει διαφορετικό πλάνο. Σύμφωνα με τον τεχνικό διευθυντή της ομάδας, James Key, η ομάδα ετοιμάζεται να φέρει σημαντικές αναβαθμίσεις για την STR9 στους επόμενους τέσσερις αγώνες. Φυσικά και θα υπάρξουν αεροδυναμικές αναβαθμίσεις στο Circuit de Catalunya αλλά το πλάνο της ομάδας περιέχει αναβαθμίσεις και στο μηχανικό κομμάτι του μονοθεσίου. Αυτό αναγκάζει την ομάδα να σπάσει το μεγάλο πακέτο στα τέσσερα.\nΕτοιμάζουμε να φέρουμε αρκετές αναβαθμίσεις για τους επόμενους 4 αγώνες. Φυσικά και θα έχουμε αεροδυναμικές αναβαθμίσεις για τη Βαρκελώνη αλλά ετοιμάζουμε ακόμα περισσότερες για το Μονακό, για τον Καναδά αλλά και για την Αυστρία. Υπάρχει ένα έντονο πρόγραμμα ετοιμάζοντας μεγάλες αλλαγές στο μονοθέσιο. Οι βελτιώσεις είναι μοιρασμένες σε αυτούς τους αγώνες διότι το πακέτο περιέχει αρκετές μηχανικές αναβαθμίσεις. Αυτά που θα παρουσιάσουμε στην Ισπανία δεν είναι όλο το πακέτο αλλά το ένα τρίτο αυτού.\nΗ STR έχει μέχρι στιγμής 8 βαθμούς αλλά οι άνθρωποι της ομάδας είναι αισιόδοξοι καθώς θεωρούν ότι οι αλλαγές που θα κάνουν στο μονοθέσιο σε συνδυασμό με την βελτίωση του κινητήρα της Renault θα τους βοηθήσουν.


Μάθε τα πάντα για ονειρεμένες διακοπές στα Κύθηρα! – Bella Stories\nΓνωστά και ως Τσιρίγο από την εποχή της ενετικής κατοχής τους, τα Κύθηρα βρίσκονται ανάμεσα στην Πελοπόννησο και την Κρήτη.\nΑναφέρονται στην Ιλιάδα του Ομήρου και είναι γνωστά στη μυθολογία ως η γενέτειρα της θεάς Αφροδίτης. Στα Κύθηρα υπάρχουν παντού πολιτιστικά αξιοθέατα από ενετικά κάστρα και βυζαντινά μνημεία, μέχρι αρχιτεκτονικά στοιχεία που θυμίζουν τόσο τη Μάνη όσο και την Κρήτη. Θα ερωτευτείς όλα τα πράγματα που μπορείς να κάνεις στα Κύθηρα, από τις παραλίες που θα ανακαλύψεις μέχρι τους χαλαρούς ρυθμούς της ζωής στα χωριά, αλλά και δραστηριότητες όπως την πεζοπορία, το canyoning και την εκμάθηση παραδοσιακών τεχνών. Ναι, μάλλον έχεις ήδη πειστεί ότι αυτός είναι ο επόμενος προορισμός σου, οπότε πάρε το αεροπλάνο από Αθήνα ή το πλοίο από Πειραιά ή Νεάπολη (στην Πελοπόννησο)…και οι διακοπές στα Κύθηρα μόλις ξεκίνησαν.\nΚάνε μια βόλτα στη Χώρα των Κυθήρων και το ενετικό Κάστρο\nΤο πρώτο πράγμα που θα κάνεις στις διακοπές σου στα Κύθηρα είναι να εξερευνήσεις τη Χώρα, δηλαδή την πρωτεύουσα των Κυθήρων. Βρίσκεται στα νότια, επάνω σε ένα λόφο, στην κορυφή του οποίου είναι χτισμένο ένα ενετικό Κάστρο που κάποτε χρησίμευε για προστασία από τους πειρατές. Σήμερα πάντως, χρησιμεύει για να απολαύσεις φανταστική θέα στο γαλήνιο Αιγαίο Πέλαγος. Ακριβώς κάτω από το Κάστρο βρίσκονται οι ναοί του Μέσα Βούργου που χτίστηκαν από τους Ενετούς τον 16ο αιώνα. Όσο για την ίδια τη Χώρα, είναι από μόνη της ένα κορυφαίο αξιοθέατο των Κυθήρων: η ατμόσφαιρα εδώ είναι αξέχαστη, ενώ τα λευκά σπίτια, τα αρχοντικά, τα σοκάκια και οι αυλές συνθέτουν όλα μαζί ένα μαγικό σκηνικό.\nΕμείς σου προτείνουμε να αξιοποιήσεις τις διακοπές στα Κύθηρα για να γνωρίσεις και μερικά κορυφαία τοπικά προϊόντα, όπως τους ροζέδες (παραδοσιακά γλυκά) και τη φατουράδα (το τοπικό λικέρ). Μοναδική εμπειρία είναι και η θέα στο παραθαλάσσιο χωριό Καψάλι, ενώ αν σε ενδιαφέρει η ιστορία του νησιού, κάνε μια επίσκεψη στο Αρχαιολογικό Μουσείο. Ότι και αν κάνεις πάντως, είναι σίγουρο πως θα διαπιστώσεις ότι η Χώρα των Κυθήρων είναι υπέροχη οποιαδήποτε ώρα της ημέρας, από το πρωί για brunch μέχρι το βράδυ για κοκτέιλ σε κάποιο όμορφο, ατμοσφαιρικό μπαρ (δες τις προτάσεις μας παρακάτω).\nΠέρνα μια μέρα στην παραλία Καλαδί\nΔιακοπές στα Κύθηρα χωρίς εξερεύνηση στις παραλίες του νησιού γίνετα; Όχι. Ξεκινάμε λοιπόν με μια από τις πιο όμορφες και πιο δημοφιλείς παραλίες των Κυθήρων: το Καλαδί. Είναι μια βοτσαλωτή παραλία, χωρισμένη σε τρία τμήματα, με διάφανα, πρασινογάλαζα νερά. Τα πρώτα δύο τμήματα χωρίζονται από ένα βράχο και το τρίτο είναι μια μικρή, ανοιχτή σπηλιά που οδηγεί σε μια ακόμα μικροσκοπική παραλία. Για την πρόσβαση στο Καλαδί υπολόγισε πως θα πρέπει να οδηγήσεις σε χωματόδρομο και να κατέβεις περίπου 150 πέτρινα σκαλοπάτια. Πριν από τα σκαλοπάτια θα βρεις ένα snack bar, ενώ μπορείς πάντα να φέρεις και τα δικά σου εφόδια (σνακ, νερά, κ.α.) αν θέλεις να περάσεις όλη τη μέρα στην παραλία. Στη δεξιά πλευρά της παραλίας Καλαδί, μόλις 10 λεπτά κολυμπώντας (ή και λιγότερο αν είσαι με στρώμα ή SUP) θα βρεις την γειτονική Βλυχάδα, μια ακόμα παραλία των Κυθήρων που αξίζει να ανακαλύψεις. Για το κλείσιμο της μέρας σου προτείνουμε φαγητό ή απογευματινά κοκτέιλ στο χωριό Αβλέμωνας.\nΚάνε μια βόλτα στο παραθαλάσσιο χωριό Αβλέμονας\nΑκόμα ένα απόλυτο must για τις διακοπές σου στα Κύθηρα είναι ο Αβλέμονας: το πιο γραφικό παραθαλάσσιο χωριό των Κυθήρων, με χαριτωμένα λευκά σπίτια και αρκετές ανέσεις για να αποτελέσει τη βάση σου όσο βρίσκεσαι στο νησί. Είναι χτισμένος γύρω από έναν όρμο που μοιάζει με φιόρδ, δημιουργώντας το τέλειο σκηνικό για έναν απογευματινό ή βραδινό περίπατο. Υπάρχουν ακόμα μικρότεροι όρμοι, οι οποίοι αποτελούν καταπληκτικά σημεία για κολύμπι.\nΟι περισσότεροι επισκέπτες έρχονται στον Αβλέμονα μετά το μπάνιο τους στο Καλάδι ή την Παλαιόπολη, η οποία βρίσκεται ακριβώς δίπλα και αποτελεί εξαιρετική πρόταση για θαλασσινά, απογευματινό γλυκό ή ένα βραδινό κοκτέιλ. Α, δίπλα στον Αβλέμονα υπάρχει και ένα μικρό ενετικό κάστρο που μπορείς να εξερευνήσεις.\nΣτις διακοπές σου στα Κύθηρα θα ανακαλύψεις πολλές και όμορφες παραλίες, σε κάθε μεριά του νησιού. Πέρα από το Καλαδί, οι κυριότερες και πιο γνωστές είναι η παραλία Μελιδόνι (καθαρά νερά, ψιλή άμμος και πολλές επιλογές σε θαλάσσια σπορ), η παραλία Χαλκός (σμαραγδένια πράσινα νερά, λείο βότσαλο και όλες οι ανέσεις που μπορεί να χρειαστείς), η παραλία Καψάλι (αμμώδης και κοντά στη Χώρα, με θαλάσσια σπορ, ταβέρνες και άλλες ανέσεις), η Φυρρή Άμμος (κοντά στο χωριό Κάλαμος, με κόκκινα βότσαλα και αρκετές ξαπλώστρες/ομπρέλες), η παραλία Φούρνοι (στη βόρεια ακτή, ίσως η πιο boho παραλία των Κυθήρων), η παραλία Διακόφτι (πιο εξωτική με ρηχά, γαλαζοπράσινα νερά) και η παραλία Παλαιόπολη (άμμος και ψιλό βότσαλο, άφθονος χώρος και ρηχά νερά, ιδανικά για παιδιά).\nΚαι αν σου αρέσουν οι εκπλήξεις, στο δεξί άκρο της παραλίας της Παλαιόπολης, θα βρεις έναν τεράστιο βράχο μέσα στο νερό με ένα μικρό άνοιγμα. Κολύμπησε μέσα και θα φτάσεις στην παραλία Λίμνη!\nΚάνε πεζοπορία στην κοιλάδα με τους ανεμόμυλους\nΨάχνεις τι άλλο μπορείς να κάνεις στα Κύθηρα εκτός από μπάνιο και χαλάρωση στις παραλίες; Η πεζοπορία είναι μια συναρπαστική δραστηριότητα για τις διακοπές σου στα Κύθηρα και θα βρεις μονοπάτια πεζοπορίας παντού. Ένα από τα πιο όμορφα βρίσκεται στη λεγόμενη Κοιλάδα των Νερόμυλων, το οποίο ξεκινά από τον Μυλοπόταμο, φτάνει μέχρι την Κάτω Χώρα και πάλι πίσω. Πρόκειται για μια διαδρομή 4,8 χιλιομέτρων που περνάει από τον καταρράκτη Νεράιδα ή Φόνισσα (ένα πανέμορφο καταρράκτη ύψους 20 μέτρων εκτός καλοκαιρινών μηνών) αλλά και από περισσότερους από 20 μικρότερους καταρράκτες, ενώ στη διαδρομή θα συναντήσεις και μια σειρά από νερόμυλους, όπου οι κάτοικοι του νησιού άλεθαν αλεύρι (μάλιστα παλιά διανυκτέρευαν εδώ την περίοδο της άλεσης). Το μονοπάτι συνεχίζει μέχρι το παλιό κάστρο του Μυλοποτάμου και μετά από εκεί σε περιμένει ένα πλούσιο γεύμα στην ταβέρνα Πλάτανος (δες τις προτάσεις μας παρακάτω).\nPro tip: Αν είσαι από τους τολμηρούς που θέλουν να συνδυάσουν τις διακοπές στα Κύθηρα με δράση και αδρεναλίνη, υπάρχουν εκδρομές canyoning, συμπεριλαμβανομένης μιας διαδρομής που ξεκινά από τον καταρράκτη και κατεβαίνει όλο το μονοπάτι μέχρι τους νερόμυλους. Ακόμα υπάρχει μια διαδρομή που ξεκινά από τα μέσα του φαραγγιού που καταλήγει στην παραλία Καλάμι, η οποία περιλαμβάνει καταρρίχηση μικρών καταρρακτών με σχοινί.\nΚάνε μια εκδρομή με καραβάκι στο νησί Χύτρα\nΟι διακοπές στα Κύθηρα είναι γεμάτες εκπλήξεις! Ακριβώς απέναντι από τη νότια ακτή των Κυθήρων υπάρχει ένα νησάκι που ονομάζεται Χύτρα (θα ακούσεις να το λένε και Αυγό) και μπορείς να το επισκεφθείς κάνοντας μια εκδρομή με καραβάκι (η εμπειρία διαρκεί περίπου 1,5-2 ώρες έχοντας σαν αφετηρία το Καψάλι απ’ όπου ξεκινά το καραβάκι). Αυτό το μικρό, βραχώδες νησάκι μπορεί αρχικά να σου φανεί αδιάφορο, είναι πάντως γεμάτο απίστευτα μυστικά. Στο βάθος του βρίσκεται μια θαλάσσια σπηλιά με τόσο καθαρά και γαλάζια νερά που μπορεί να γίνει το αγαπημένο σου μέρος για μπάνιο όσο βρίσκεσαι για διακοπές στα Κύθηρα. Είναι επίσης τόπος ωοτοκίας σπάνιων γερακιών και κάθε άνοιξη ζωντανεύει με πανέμορφα κίτρινα λουλούδια με την ονομασία Σεμπρεβίβα, τα οποία λατρεύουν να μαζεύουν οι ντόπιοι.\nΚάνε βουτιά στη Γαλάζια Λίμνη\nΟι παραλίες των Κυθήρων που σου προτείναμε παραπάνω, σου δίνουν ήδη πολλές και ξεχωριστές επιλογές για τις βουτιές σου στο νησί. Όμως, αν έρθεις για διακοπές στα Κύθηρα αξίζει να βουτήξεις και σε ένα πολύ ξεχωριστό σημείο του νησιού που μοιάζει πιο πολύ πισίνα παρά με παραλία και δεν είναι άλλο από τη Γαλάζια Λίμνη. Ουσιαστικά μιλάμε για μια φυσική πισίνα, λαξευμένη μέσα στα βράχια, η οποία ονομάστηκε Γαλάζια Λίμνη χάρη στο καταγάλανο χρώμα του νερού της. Για να βρεις αυτό το «διαμαντάκι», το οποίο βρίσκεται νότια της παραλία του Λιμνιώνα, θα χρειαστεί να περπατήσεις περίπου 45λεπτά-1ώρα με τα πόδια. Εναλλακτικά, μπορείς να φτάσεις και με καραβάκι από το Καψάλι (το ίδιο που πηγαίνει Χύτρα). Αν τελικά αποφασίσεις να περπατήσεις, σου προτείνουμε να φοράς παπούτσια τρεξίματος ή πεζοπορίας καθώς το έδαφος είναι κάπως ανώμαλο και η διαδρομή αρκετά απαιτητική (η διαδρομή αυτή δεν είναι κατάλληλη για παιδιά). Πριν ή μετά την πεζοπορία σου προτείνουμε να χαλαρώσεις στον Λιμνιώνα, όπου θα βρεις snack bar και μια μικρή ταβέρνα.\nΕξερεύνησε τις πηγές του Αμίρ Αλή κοντά στον Καραβά\nΤι άλλο να κάνεις στις διακοπές σου στα Κύθηρα; Να εξερευνήσεις τη φύση του νησιού, αλλά και τα πιο χαρακτηριστικά, ντόπια προϊόντα. Ακριβώς δίπλα στο χωριό Καραβάς, στα βόρεια, βρίσκονται οι Πηγές του Αμίρ Αλή. Η περιοχή ενδείκνυται για περπάτημα, καθώς είναι γεμάτη πλατάνια και τρεχούμενα νερά την άνοιξη και το φθινόπωρο. Υπάρχουν διάφορες ιστορίες γύρω από το όνομα των πηγών (μερικές αφορούν έναν Τούρκο κατά την οθωμανική περίοδο που κυνηγούσε τα κορίτσια της περιοχής και βρήκε το θάνατο από τα χέρια ενός νεαρού κατοίκου των Κυθήρων ακριβώς εδώ, σε αυτό το σημείο). Υπάρχει ένα καφενείο και ένα κοντινό ντελικατέσεν, ενώ δική μας πρόταση είναι οπωσδήποτε να περάσεις από τον φούρνο στον Καραβά – τα λαδοπαξίμαδα (παξιμάδια φτιαγμένα με ελαιόλαδο) είναι η απόλυτη τοπική σπεσιαλιτέ. Α, και αν ψάχνεις την πιο κοντινή παραλία των Κυθήρων για να συνδυάσεις τη βόλτα σου με ένα μπάνιο, τότε οι Φούρνοι είναι ακριβώς το μέρος που ψάχνεις.\nΓνώρισε το Σπήλαιο της Αγίας Σοφίας στο Μυλοπόταμο\nΠάμε σε ένα ακόμα συναρπαστικό αξιοθέατο των Κυθήρων; Το αρχαίο σπήλαιο της Αγίας Σοφίας, κοντά στο χωριό Μυλοπόταμος, στα δυτικά Κύθηρα, έχει πλούσια ιστορία. Η έκτασή του είναι περίπου 2.000τμ (εξερευνήθηκε πλήρως τη δεκαετία του 1950) και ενώ θα δεις μόνο ένα μικρό τμήμα του (200τμ), είναι βέβαιο πως θα εντυπωσιαστείς από τους σταλαγμίτες, τους σταλακτίτες και τη δροσερή θερμοκρασία των 16οC ακόμα και το καλοκαίρι. Η είσοδος του σπηλαίου έχει μετατραπεί σε εκκλησία, την οποία θα δεις να είναι κυριολεκτικά χτισμένη μέσα στο βράχο. Αν αναρωτιέσαι για την ονομασία του σπηλαίου, μάθε πως εδώ υπάρχουν εικόνες της Αγίας Σοφίας, το σώμα της οποίας (σύμφωνα με το θρύλο) βρέθηκε εδώ.\nΗ πετρόκτιστη γέφυρα Κατούνη με 13 καμάρες και άνοιγμα 110 μέτρων είναι κληρονομιά της βρετανικής κυριαρχίας στο νησί. Μάλιστα λέγεται πως παραγγέλθηκε από έναν Βρετανό κυβερνήτη το 1826, ο οποίος έψαχνε τρόπο να επισκεφθεί μια κοπέλα που είχε ερωτευτεί στο Κατούνι).\nΟ φάρος Μουδαρίου στο ακρωτήριο Σπαθί (το βορειότερο άκρο των Κυθήρων) έχει επική θέα στο ηλιοβασίλεμα και το πανέμορφο εκκλησάκι του Αγίου Νικολάου του Κρασά – εκτός από όμορφο αξιοθέατο των Κυθήρων – είναι ακόμα ένα φοβερό σημείο στα νοτιοδυτικά, πολύ κοντά στη Μονή Μυρτιδίων. Τέλος, ο Άγιος Ιωάννης στο γκρεμό είναι ένα εκκλησάκι χτισμένο στο βράχο, 100 μέτρα πάνω από τη θάλασσα. Ο Ευαγγελιστής Ιωάννης λέγεται ότι ξεκίνησε εδώ τη συγγραφή της Αποκάλυψης πριν μετακινηθεί νότια, στην Πάτμο.\nΜάθε τα πάντα για τις παραδόσεις των Κυθήρων\nΞέρεις τι θα ανακαλύψεις στις διακοπές σου στα Κύθηρα; Ότι είναι ένα νησί γεμάτο από ζωντανές παραδόσεις, όπως η παραγωγή ελαιολάδου. Στο χωριό Μητάτα, ένας κάτοικος ονόματι Παναγιώτης Καστρίσιος (γνωστός ως Φάβας) έστησε το 1880 ένα ελαιοτριβείο, το οποίο μπορείς να επισκεφθείς ακόμα και σήμερα. Το ελαιοτριβείο του Φάβα διευθύνεται από την εγγονή του και πλέον αποτελεί μουσείο, όπου μπορείς να μάθεις τα πάντα για την παραδοσιακή έκθλιψη ελαιολάδου με ψυχρή εκχύλιση. Ακόμα, θα δεις πόσο σημαντικό ήταν (και είναι ακόμα) το ελαιόλαδο για τη ζωή και την εξέλιξη του χωριού. Στα Κύθηρα μπορείς ακόμα να παρακολουθήσεις εργαστήρια παρασκευής σαπουνιού, τα οποία προσφέρει η Σοφία, ιδιοκτήτρια του καταστήματος φυσικών καλλυντικών και θεραπευτικών προϊόντων με την επωνυμία Herovolo, στον Ποταμό (προϊόντα με βάση το ελαιόλαδο). Αν πάλι είσαι πιο καλλιτεχνική φύση, για διάβασε και αυτό: άλλη μια τοπική παράδοση είναι η αγγειοπλαστική, για την οποία μπορείς να μάθεις τα πάντα στο Εργαστήριο Κεραμικής Ρούσου (οικογενειακή επιχείρηση που λειτουργεί εδώ και έναν αιώνα και κατασκευάζει είδη οικιακής χρήσης) στο Κάτω Λιβάδι ή στο κατάστημα του εργαστηρίου, στη Χώρα.\nΜυήσου στον τρόπο ζωής των χωριών των Κυθήρων\nΗ λίστα με τις κορυφαίες εμπειρίες για τις διακοπές σου στα Κύθηρα κλείνει με τα αυθεντικά και ατμοσφαιρικά χωριά του νησιού, τα οποία πρέπει οπωσδήποτε να επισκεφθείς. Έχεις ήδη γνωρίσει τον Μυλοπόταμο και τον Αβλέμονα, αλλά ένα ακόμα εξαιρετικά γραφικό χωριό στα Κύθηρα είναι τα Μητάτα, ακριβώς στην καρδιά του νησιού, με υπέροχη θέα στο βουνό και για πολλούς το μέρος με το καλύτερο πανηγύρι στο νησί. Ακριβώς απέναντι (χωρίζεται από το φαράγγι Τσάκωνα) βρίσκεται το μικρότερο, αραιοκατοικημένο χωριό Βιαράδικα, με μια φυσική πηγή πόσιμου νερού και άφθονο πράσινο. Το φαράγγι είναι εξαιρετική περιοχή για πεζοπορία και υπάρχουν ακόμη και εκδρομές Via Ferrata εκδρομές Via Ferrata μέσα στο φαράγγι. Πάντως το μεγαλύτερο χωριό των Κυθήρων (και συνήθως αυτό που έχει την περισσότερη ζωή) είναι ο Ποταμός με καταστήματα, καφετέριες και εστιατόρια, αλλά και με μια δημοφιλή υπαίθρια αγορά τις Κυριακές. Άλλο γραφικό χωριουδάκι είναι τα Πιτσινιάνικα, όπου μπορείς να ενσωματωθείς με τους ντόπιους. Που; Στο Καφενείο του Χαλικόκου, όπου θα παραγγείλεις έναν περιποιημένο ελληνικό καφέ και χειροποίητα γλυκά ή μεζέδες και άλλα μαγειρευτά ορεκτικά.\nρεπορτάζ: discovergreece.gr (Kostas Trichias)\naegean seaBella StoriesbellaontourBellaStoriesdiscover greeceexplore greecegreecegreek summerhellasionian seakaterina beladonakithira beachessummer in greecetravel in greecewww.bellastories.grΑιγαίοΚύθηρακύθηρα παραλίες\n«Ώρα της Γης»: Κλείνουμε τα φώτα στις 20:30


Έκθεση Η Τέχνη ζωγραφίζει την Τρέλα στη «Ζώγια» από 16/5-3/6 (Θεσσαλονίκη) - Artic.gr\nη τέχνη ζωγραφίζει την τρέλα\nέκθεση φοιτητών σχολής καλών τεχνών\nΗ έκθεση με τίτλο Η Τέχνη ζωγραφίζει την Τρέλα εγκαινιάζεται στη «Ζώγια», στην Αλ. Σβώλου 54, την Πέμπτη 18 Μαΐου 2017, στις 20.00. Η έκθεση θα φιλοξενηθεί στο χώρο από 16 Μαΐου έως 3 Ιουνίου 2017. Τα έργα που παρουσιάζονται είναι των φοιτητών του 3ου εργαστηρίου Ζωγραφικής της Σχολής Καλών Τεχνών του Α.Π.Θ. Οι φοιτητές «ζωγράφισαν την τρέλα», μαζί με τον καθηγητή Γιώργο Τσακίρη και τον ψυχίατρο και εικαστικό Παύλο Βασιλειάδη.\nΣτην έκθεση συμμετέχουν οι: Ολυμπία Βελβελίδη, Έλλη Βοκοτοπούλου, Βούλα Βούρου, Θάλια Γαρυφάλλου, Αρτέμιος Γεωργιάδης, Ξένα Ζορπίδου, Θωμάς Καλλιάρας, Σοφία Κιρκιλή, Κωστή Κυριάκος, Βιργινία Καρυπίδου, Όλγα Κωστελίδου, Βάλια Λολίδου, Δήμητρα Παπαγεωργίου, Αντώνης Ραπάνης, Μαρία Βασιλική Ρωσιάδου, Σοφία Στεργίου (5ο εργαστήρι), Αλίκη Σιτζόγλου, Βασίλης Χατζηλιάδης.\nΕπίσης οι: Παύλος Βασιλειάδης και Γιώργος Τσακίρης.\nΛίγα λόγια για την έκθεση Η Τέχνη ζωγραφίζει την Τρέλα\nΟι φοιτητές ήρθαν σε επαφή με θέματα που αφορούν την ψύχωση και την τέχνη των ατόμων με ψυχικές διαταραχές. Δημιούργησαν, έτσι, μια εντυπωσιακή ενότητα έργων, με εξαιρετική ευαισθησία, όπου μπορεί κανείς να παρατηρήσει τις διάφορες πτυχές, εκφάνσεις της τρέλας.\nΟι καλλιτέχνες αυτοί καταφέρνουν ν’ αποτυπώσουν στους πίνακές τους μια συνολική καλλιτεχνική αντίληψη για την τρέλα. Καταγράφουν σημεία, συμπεριφορές και εικόνες, που συνοδεύουν αυτή την ψυχικά επώδυνη κατάσταση του ανθρώπου. Φόβοι, ένταση, εγκατάλειψη, κενό, μοναξιά και το παράλογο συνυπάρχουν μαζί στην έκθεση αυτή.\nΤη Δευτέρα 22 Μαΐου στις 19.30, ο ψυχίατρος και εικαστικός Παύλος Βασιλειάδης, θα μιλήσει για την επίδραση που είχε η ιδέα και το φαινόμενο της τρέλας στο έργο μεγάλων καλλιτεχνών, από την Αναγέννηση μέχρι και σήμερα. Οι καλλιτέχνες που εμπνεύστηκαν από την ιδιαίτερη αυτή κατάσταση του ανθρώπου, απέδιδαν αριστουργηματικά στα έργα τους τις διάφορες εκφράσεις της τρέλας. Ζωγραφίζοντας παράλληλα τις πεποιθήσεις και αντιλήψεις της εκάστοτε κοινωνίας γι’ αυτήν. Αντιλήψεις που συναπαρτίζουν την έννοια του στίγματος.\nΧώρος: Ζώγια – Βιβλίο Τσάι Και Συμπάθεια | Αλ. Σβώλου 54, 54621, Θεσσαλονίκη\nΕγκαίνια: 18 Μαΐου 2017, στις 8 μ.μ\nΟμιλία Π. Βασιλειάδη: 22 Μαΐου 2017, ώρα 19.30\nΔιάρκεια έκθεσης: 16 Μαΐου έως 3 Ιουνίου 2017


Κατεβάσετε Glow ωορρηξία & γονιμότητα APK στον υπολογιστή | PC - Windows XP/7/8/10, Mac OS\nΗ περιγραφή του Glow ωορρηξίας και γονιμότητας\nΤελευταία έκδοση: 6.1.6-play\nΣυντάκτης: Glow Inc\nΗ λάμψη είναι η καλύτερη περίοδος παρακολούθησης της ωορρηξίας στον κόσμο και ημερολόγιο γονιμότητας. Η λάμψη βοηθά τις γυναίκες να μάθουν για τη γονιμότητά τους και να βελτιώνουν την αναπαραγωγική τους υγεία, είτε προσπαθούν να συλλάβουν είτε να αποφύγουν την εγκυμοσύνη. Το Glow είναι ένας ιχνηλάτης ωορρηξίας που καταγράφει επίσης την περίοδο, τη διάθεσή σας, τα συμπτώματά σας, το φύλο και τα φάρμακά σας και βοηθά αυτούς που υποβάλλονται σε θεραπείες γονιμότητας όπως IVF ή IUI.\nΟ νικητής του 2014 Webby για την καλύτερη εφαρμογή Health & Fitness, Glow είναι ένας κομψός ιχνηλάτης γονιμότητας και παρακολούθησης ωορρηξίας με γνώμονα τα δεδομένα που έχει σχεδιαστεί για να σας βοηθήσει να παρακολουθείτε και να βελτιώνετε την αναπαραγωγική σας υγεία.\nΒΕΛΤΙΩΣΤΕ ΤΗΝ ΥΓΕΙΑ ΤΩΝ ΓΥΝΑΙΚΩΝ\n+ Καινοτόμο tracker ωορρηξίας και γραφήματα γονιμότητας, που βασίζονται σε εξελιγμένες αναλύσεις δεδομένων.\n+ Προβλέψτε τις ώρες κορυφής γονιμότητάς σας και την επερχόμενη περίοδο με μια παρακολούθηση περιόδου που γίνεται πιο έξυπνη με την πάροδο του χρόνου.\n+ Υποστήριξη από την Κοινότητα και από συνεργαζόμενους εταίρους, που δεν βρέθηκε σε κανένα άλλο πρόγραμμα παρακολούθησης της ωορρηξίας ή της περιόδου.\n+ Εξατομικευμένη γνώση της αναπαραγωγικής υγείας και της γονιμότητας με βάση την ωορρηξία, την χρονική περίοδο και άλλα δεδομένα υγείας.\n+ Υπενθυμίσεις για τα φάρμακά σας, τον έλεγχο των γεννήσεων ή / και άλλες μεθόδους αντισύλληψης.\n+ Συγχρονίστε το προφίλ υγείας σας (συμπεριλαμβανομένων των δεδομένων γονιμότητας και ημερών ωορρηξίας) στο σύννεφο.\n+ Συγχρονισμός με άλλες εφαρμογές όπως το MyFitnessPal και το Google Fit.\n+ Υποστήριξη θεραπείας γονιμότητας για ασθενείς με IVF ή IUI.\n+ Σύμπραξη με κορυφαίες κλινικές γονιμότητας όπως η Boston IVF, η γονιμότητα του Shady Grove και η RMA NY.\n+ Περισσότερο από ένα εργαλείο παρακολούθησης της ωορρηξίας - ο μόνος ιχνηλάτης γονιμότητας και ιχνηλάτης περιόδου που επικεντρώνεται στη γενική υγεία των γυναικών.\nΣΤΕΙΛΤΕ ΤΑ ΣΥΜΠΤΩΜΑΤΑ ΣΑΣ\n+ Οι προβολές πέντε ημερών και μηνιαίων ημερολογίων εμφανίζουν το επόμενο γόνιμο παράθυρο, τις ημέρες ωορρηξίας και την επερχόμενη περίοδο.\n+ Ορισμός φαρμάκων, αντισύλληψης, ωορρηξίας και υπενθυμίσεις περιόδου.\n+ Ημερήσιο ημερολόγιο σας βοηθά να παρακολουθείτε πάνω από 40 διαφορετικά σήματα υγείας, όπως BBT, αυχενική βλέννα, ύπνο, άγχος, βάρος, άσκηση και πολλά άλλα.\n+ Κάντε όμορφα διαγράμματα του κύκλου της εμμηνόρροιας, της ωορρηξίας και της γονιμότητας.\n+ Ελέγξτε τις παρελθούσες περιόδους και τις ημερομηνίες ωορρηξίας για να κατανοήσετε καλύτερα τη γονιμότητά σας.\n+ Αποκτήστε υποστήριξη από τη μοναδική και ζωντανή κοινότητα Glow, απαράμιλλη από τον άλλο ιχνηλάτη γονιμότητας ή το tracker περιόδου, ημερολόγιο ωορρηξίας.\n+ Συνεχίστε το ταξίδι σας στο Glow Nurture, στην εφαρμογή εγκυμοσύνης του Glow.\n+ Εφαρμογή Mirror για τον σύντροφό σας - επειδή η γονιμότητα είναι ένα ομαδικό άθλημα!\nGlow First είναι για εκείνους που θέλουν να έχουν ένα μωρό το συντομότερο δυνατόν. Εάν επιλέξετε να συμμετάσχετε και μην μείνετε έγκυος, θα λάβετε χρήματα για να καλύψετε το κόστος της ανίχνευσης υπογονιμότητας.\nWeb - glowing.com\nFacebook - facebook.com/glow\nΕάν αντιμετωπίζετε τεχνικά προβλήματα ή έχετε οποιεσδήποτε ερωτήσεις, είμαστε εδώ για να σας βοηθήσουμε. Στείλτε μας ένα μήνυμα ηλεκτρονικού ταχυδρομείου στη διεύθυνση: [email protected]\nΠώς Να Κατεβάσετε Και Να Εγκαταστήσετε Glow ωορρηξία & γονιμότητα APK στον υπολογιστή - Windows XP/7/8/10, Mac Os:


Βιολογικά προϊόντα | Τοπικά προιόντα | KYTHERA.GR\nΑρχική Εγκυκλοπαίδεια Τοπικά προιόντα Βιολογικά προϊόντα\nΗ βιολογική γεωργία προωθείται τελευταία ως εναλλακτική άποψη στη διατροφή του σύγχρονου ανθρώπου. Τροφές απαλλαγμένες από τη χρήση φαρμάκων και λιπασμάτων είναι απόλυτα ασφαλείς για την υγεία. Στα Κύθηρα έχει συσταθεί τα τελευταία χρόνια η Ένωση Βιοκαλλιεργητών Κυθήρων που αριθμεί 25 μέλη. Τα προϊόντα των βιοκαλλιεργητών πιστοποιούνται από τον Οργανισμό Πιστοποίησης και Ελέγχου Βιολογικών Προϊόντων «ΔΗΩ». Τα βιολογικά προϊόντα έχουν υψηλές τιμές λόγω της ποιότητάς τους και γι αυτό οι παραγωγοί στρέφονται όλο και πιο πολύ στη βιολογική γεωργία. Βιολογικά προϊόντα θα βρείτε σε επιλεγμένα σημεία των Κυθήρων.\nΟι Τσιριγώτες έχουν να λένε για το κρασί τους. Θα τύχει να βρεθούν παρέα φίλοι και γνωστοί να κάτσουν στο τραπέζι και θα αρχίσουν...\nΤο Ελαιόλαδο Κυθήρων είναι το βασικότερο προϊόν του Κυθήριου αγρότη. Στα Κύθηρα θα δείτε πολλές εκτάσεις με ελαιώνες. Η ελιά ευδοκιμεί στο νησί λόγω...\nΤο θυμαρίσιο μέλι Κυθήρων είναι από τα καλύτερα σε ποιότητα σε όλο τον κόσμο. Υπάρχουν αρκετοί παραγωγοί στο νησί και έχουν σαν κύρια ασχολία...


Το σκάνδαλο κατασκοπείας μεταξύ Γαλλίας και Τουρκίας - Infognomon Politics\nInfognomon Politics > Ροή Ειδήσεων > Διεθνή > Ανατολική Μεσόγειος > Το σκάνδαλο κατασκοπείας μεταξύ Γαλλίας και Τουρκίας\nΑνατολική Μεσόγειος , Απόψεις , Γαλλία , Γεωπολιτική , Λιβύη , ΝΑΤΟ , Συρία , Τουρκία 27 Ιουνίου 2020\nΤο σκάνδαλο κατασκοπείας μεταξύ Γαλλίας και Τουρκίας\nAlexandre Lemoine. .\nΟι σχέσεις μεταξύ Παρισιού και Άγκυρας φαίνεται να βρίσκονται στα άκρα. Πρώτα ο Γάλλος πρόεδρος Εμμανουέλ Μακρόν, στο τέλος της συνέντευξής του με τον Τυνήσιο ομόλογό του Kaïs Saïed, σχολιάζοντας το πρόσφατο συμβάν μεταξύ των πολεμικών πλοίων της Γαλλίας και της Τουρκίας στη Μεσόγειο, επανέλαβε τη θέση του σχετικά με τον «εγκεφαλικό θάνατο» του ΝΑΤΟ και υπογράμμισε ότι « η γραμμή της Τουρκίας είναι ασυμβίβαστη με το καθεστώς της στο ΝΑΤΟ ». Επειδή η Άγκυρα «χρησιμοποιεί το καθεστώς της ως μέλος της Συμμαχίας, έτσι ώστε τα ευρωπαϊκά πλοία να μην επιτίθενται σε τουρκικά πλοία»..\nΕπιπλέον, σύμφωνα με τον Γάλλο ηγέτη, «ο Τούρκος πρόεδρος Ρετζέπ Ταγίπ Ερντογάν στέλνει Σύρους τζιχαντιστές μισθοφόρους στη Λιβύη». Η Le Figaro γράφει σχετικά με αυτό το θέμα ότι η Τουρκία στέλνει «εκείνους που δεν χρειάζεται πλέον στη Συρία» και φέρνει πιο κοντά την απειλή στα σύνορα ευρωπαϊκών χωρών, ενώ «ο έλεγχος του εδάφους της Λιβύης θα της επιτρέψει να επαναλάβει τον μεταναστευτικό εκβιασμό της ΕΕ». Το Παρίσι έθεσε ακόμη και το ζήτημα της συμπεριφοράς της Τουρκίας στη συνάντηση των υπουργών Άμυνας της Συμμαχίας, αλλά σε ένα ευρύτερο πλαίσιο, συμπεριλαμβανομένης της αγοράς ρωσικών αντιαεροπορικών συστημάτων S-400 και του μπλοκαρίσματος από την Άγκυρα του σχεδιασμού της άμυνας του ΝΑΤΟ στην Ανατολική Ευρώπη.\nΗ απάντηση της Άγκυρας ήταν άμεση. Η τουρκική εφημερίδα Daily Sabah δημοσίευσε μια είδηση. Η τουρκική αντικατασκοπεία συνέλαβε τέσσερα άτομα που είναι ύποπτα για κατασκοπεία προς όφελος της Γαλλίας. «Οι ύποπτοι σύλλεγαν πληροφορίες για την εσωτερική δουλειά των συντηρητικών οργανώσεων, θρησκευτικών ομάδων και της τουρκικής προεδρίας θρησκευτικών υποθέσεων, καθώς και για τους συνεργάτες τους. Διείσδυσαν στις συντηρητικές οργανώσεις στις περιοχές της Κωνσταντινούπολης Fatih, Bayrampaşa, Esenyurt, Zeytinburnu, Üsküdar, Ümraniye και Başakşehir για να συλλέξουν πληροφορίες σχετικά με το κύριο θρησκευτικό όργανο της χώρας – την Προεδρία των θρησκευτικών υποθέσεων (Diyanet) » . Αποδεικνύεται ότι οι “συλληφθέντες χρησιμοποιούσαν ψεύτικα έγγραφα ταυτότητας των τούρκικων εθνικών μυστικών υπηρεσιών, ισχυριζόμενοι ότι συλλέγουν πληροφορίες για τρομοκρατικές ομάδες».\nΈνας από τους υπόπτους είναι ο Metin Özdemir, ο οποίος προσλήφθηκε από τη γαλλική Γενική Διεύθυνση Εξωτερικής Ασφάλειας (DGSE) όταν υπηρετούσε στο Αφγανιστάν. Έχει ήδη ομολόγησε ότι σύλλεγε και είχε διαβιβάσει πληροφορίες στις γαλλικές αρχές για 120 άτομα, μεταξύ άλλων και ιμάμων.\nΑυτό περιέχει μερικά ενδιαφέροντα σημεία. Πρώτον: είναι προφανές ότι η αντικατασκοπεία έλεγχε το δίκτυο των πρακτόρων που δημιουργήθηκε από τους Γάλλους μεταξύ των τοπικών ισλαμιστών, οι οποίοι πιθανότατα προετοιμάζονταν από την Άγκυρα για να εργαστούν στη Λιβύη. Τώρα η Τουρκία αποφάσισε ότι ήρθε η ώρα να σταματήσει να παίζει και να αποκαλύπτει την κατάσταση. Δεύτερον: ιστορικά, η DGSE είχε και διαθέτει ένα διακλαδισμένο δίκτυο πρακτόρων στη Μέση Ανατολή και μεταξύ άλλων στην Τουρκία. Ωστόσο, τα τελευταία χρόνια, δεν έδειχνε τη δραστηριότητά της στο έδαφος εργαζομένη περισσότερο στην προετοιμασία και ανάλυση των πληροφοριών που συλλέγονται από τους πράκτορές της και με την προετοιμασία αναφορών για άλλες υπηρεσίες.\nΑυτός είναι ο λόγος για τον οποίο οι εμπειρογνώμονες ενδιαφέρονταν πάντα για τις δηλώσεις ορισμένων αρχηγών της DGSE μετά τη συνταξιοδότησή τους. Η γνώμη τους για την κατάσταση στη Μέση Ανατολή και τις προοπτικές αυτής της περιοχής προκαλούσε πάντα μεγάλο ενδιαφέρον. Αρκεί να θυμηθούμε τον πρώην αφεντικό της DGSE Alain Juillet, ο οποίος δήλωνε ανοιχτά ότι το Παρίσι εξαρτάται από την Ουάσιγκτον. Ένας άλλος πρώην πράκτορας, ο Bernard Bajolet, είπε κάποτε ότι οι γαλλικές πληροφορίες πρόβλεψαν τον πόλεμο στο Ιράκ το 2003 και την προέλαση των τζιχαντιστών στο Μάλι το 2013, αλλά ήταν λιγότερο προετοιμασμένες για την Αραβική Άνοιξη του 2011 και για την εμφάνιση του Ντάες.\nΚαι τον τελευταίο καιρό, κρίνοντας από ορισμένες πληροφορίες, η γαλλική υπηρεσία πληροφοριών προσπαθεί να ανακτήσει τις θέσεις της στη Συρία. Σύμφωνα με την Le Figaro, το Παρίσι προσλαμβάνει άτομα που μιλούν ανατολίτικες γλώσσες. Αλλά γιατί; Σύμφωνα με Γάλλους εμπειρογνώμονες, πάει καιρός που ο Εμμανουέλ Μακρόν αισθάνθηκε τα ζιγκ-ζαγκ της αμερικανικής πολιτικής στη Μέση Ανατολή, το γιατί η Γαλλία εκδιώχθηκε από τη Συρία, και οι Αμερικανοί γέμισαν αυτό το κενό με την Τουρκία.\nΣε αυτόν τον άξονα, το Παρίσι πραγματοποιεί αντεπίθεση μέσω των Κούρδων στα βορειοανατολικά της Συρίας. Υποψιάζεται ότι η Ουάσιγκτον παίζει στα νεο-οθωμανικά σχέδια της Άγκυρας τόσο στη Συρία όσο και στη Λιβύη, αντιλαμβάνεται την ενίσχυση της Ρωσίας εκεί. Με αυτό το φόντο, ξυπνούν τα αυτοκρατορικά ένστικτα της Γαλλίας.\nΕξάλλου, αναλύοντας τους λόγους της αποτυχίας της γαλλικής πολιτικής στη Συρία, σε συνέντευξη στη The Economist, ο Εμμανουέλ Μακρόν αναγνώρισε: «Το παράδοξο είναι ότι η αμερικανική απόφαση (να αποσυρθεί από τη βόρεια Συρία) και η τουρκική επίθεση και στις δύο περιπτώσεις είχαν το ίδιο αποτέλεσμα: τη θυσία των εταίρων μας στο έδαφος που πολέμησαν εναντίον του Ντάες, των Συριακών Δημοκρατικών Δυνάμεων (SDF). Αυτό που συνέβη είναι ένα μεγάλο πρόβλημα για το ΝΑΤΟ από στρατηγική και πολιτική άποψη…\nΑφενός, μια Ευρώπη της άμυνας – μια Ευρώπη που πρέπει να αποκτήσει στρατηγική και στρατιωτική αυτονομία σε στρατιωτικό επίπεδο. Και αφετέρου, να ανοιχτεί εκ νέου ένας στρατηγικός διάλογος, χωρίς καμιά αφέλεια και που θα πάρει χρόνο, με τη Ρωσία». Αυτό υπονοούσε σαφώς ότι «οι Ηνωμένες Πολιτείες υποκίνησαν τη Μόσχα και την Άγκυρα σε συμμαχία με την ολική παθητικότητα του Παρισιού, του Λονδίνου και του Βερολίνου».\nΟ Τούρκος υπουργός Εξωτερικών Μεβλούτ Κάβουσογλου πιστεύει ότι «ο Μακρόν σκοπεύει να ιδρύσει ένα κουρδικό τρομοκρατικό κράτος στη Συρία». Από την πλευρά τους, τα κουρδικά μέσα ενημέρωσης δεν αρνούνται ότι οι Ηνωμένες Πολιτείες και η Γαλλία προσπάθησαν να συμφιλιωθούν στη Συρία «δύο ανταγωνιστικά κουρδικά στρατόπεδα με την ελπίδα να δημιουργήσουν μια πολιτικά ενοποιημένη κουρδική διοικητική οντότητα». Αλλά με βάση τη λογική της δράσης της Άγκυρας, ο Τραμπ οπισθοδρόμησε από αυτές τις θέσεις σε σχέση με τους Κούρδους, οπότε ο Εμμανουήλ Μακρόν βρέθηκε κάτω από τα «τουρκικά πυρά».\nΤο γαλλο-τουρκικό σκάνδαλο κατασκοπείας αποκαλύπτει όλες τις σοβαρές γεωπολιτικές επιπτώσεις. Η τουρκική επιθεώρηση Aydınlık γράφει σχετικά ότι «δεν είναι το ΝΑΤΟ που ανησυχεί τον Μακρόν, αλλά η Τουρκία», η πιθανότητα εμφάνισης μεταξύ Ουάσιγκτον και Άγκυρας, και όχι μεταξύ Τουρκίας και Ευρώπης, μιας συντονισμένης πολιτικής στη Συρία και «ζητά να προστατεύσει το ΝΑΤΟ από τη χρήση του από τις Ηνωμένες Πολιτείες και την Τουρκία για τους σκοπούς τους». Απομένει μόνο να δούμε ποια μέτρα θα λάβει το Παρίσι.


Online counseling ..... ένα διεθνές φαινόμενο\nΣυντάχθηκε απο τον/την Ιωάννα Θεοδωρακοπούλου\nΔεν είναι λίγες οι έρευνες κι ακόμη περισσότερα τα άρθρα του διεθνούς Τύπου που συνηγορούν στο γεγονός ότι η παροχή συμβουλευτικής και ψυχολογικής υποστήριξης από απόσταση, και πιο ειδικά σε μορφή online, είναι ένα φαινόμενο που κερδίζει ολοένα και περισσότερο έδαφος στις προτιμήσεις του σύγχρονου ανθρώπου. Οι πρώτες απόπειρες για παροχή online συμβουλευτικής και ψυχολογικής υποστήριξης ξεκίνησαν το 1995 μέσω ιστοσελίδων ιδιωτών επιστημόνων της ψυχικής υγείας και δεν ξεπερνούσαν τις λίγες δεκάδες. Σήμερα, ο αριθμός αυτός έχει αυξηθεί γεωμετρικά αφού όλο και περισσότεροι ιδιώτες ανακαλύπτουν καθημερινά τα... ...πρακτικά πλεονεκτήματα και στη συνέχεια τα οφέλη που μπορούν να αποκομίσουν από την online συμβουλευτική.\nTo Feelwelltoday.com είναι μία πρωτοποριακή υπηρεσία online παροχής συμβουλευτικής και ψυχολογικής υποστήριξης. Από το σπίτι το γραφείο, την πόλη, το χωριό, τις διακοπές ή τα επαγγελματικά ταξίδια, το να αισθάνεστε καλά απέχει μόνο ένα "κλικ".\nΠρόσβαση στις υπηρεσίες του FEELWELLTODAY.com\nΗ online συμβουλευτική και ψυχολογική υποστήριξη μέσω του www.feelwelltoday.com μπορεί να πραγματοποιηθεί με τη χρήση των απλούστερων μέσων που προσφέρει η τεχνολογία, χωρίς να απαιτούνται μετακινήσεις από τον ενδιαφερόμενο. Συγκεκριμένα υπάρχουν 4 βασικοί τρόποι για την πρόσβαση στις σχετικές υπηρεσίες του www.feelwelltoday.com :


Κενές θέσεις InsurTech σε Λονδίνο και Βερολίνο\nΤο InsurTech είναι ένα «καυτό» αντικείμενο τόσο σε επιχειρηματικό όσο και επενδυτικό επίπεδο, με το Ηνωμένο Βασίλειο να είναι στην ηγετική θέση.\nΟ τομέας του FinTech σημείωσε ρεκόρ επενδύσεων στο Ηνωμένο Βασίλειο, αντλώντας 218 εκατομμύρια λίρες το πρώτο εξάμηνο του 2017 – περισσότερο από το διπλάσιο του ποσού που επενδύθηκε σε ολόκληρη την Ευρώπη, σύμφωνα με τα στοιχεία της Accenture.\nΟ αριθμός των διαθέσιμων θέσεων εργασίας Insurtech στο Ηνωμένο Βασίλειο αυξάνεται κατά μέσο όρο 22% τον μήνα το τελευταίο έτος – σε σύγκριση με ρυθμό ανάπτυξης μόλις 1% μηνιαίως στην αγορά εργασίας του Ηνωμένου Βασιλείου συνολικά, σύμφωνα με έρευνα της μηχανής αναζήτησης Joblift.\nΤο Λονδίνο φιλοξενεί τις περισσότερες κενές θέσεις InsurTech τους τελευταίους 12 μήνες, με το 76% όλων των θέσεων, και ακολουθεί με μεγάλη αύξηση το Μάντσεστερ και το Μπέλφαστ.\nΟι πιο περιζήτητες θέσεις είναι προγραμματιστές, κυρίως web, και αναλυτές.\nΣτην Ευρώπη το Βερολίνο αναδεικνύεται ως ο κύριος ανταγωνιστής του Λονδίνου όσον αφορά τo InsurTech μια και εκεί βρίσκεται το 65% του συνόλου των κενών θέσεων στη Γερμανία, αλλά με μικρότερη ανάπτυξη θέσεων σε σχέση με το Λονδίνο.


ΣΥΓΚΛΟΝΙΣΤΙΚΕΣ ΑΠΟΚΑΛΥΨΕΙΣ ΣΤΗΝ ΒΟΥΛΗ ΑΠΟ ΤΟΝ ΠΑΝΟ ΚΑΜΜΕΝΟ !!! - Καφενείο Μεγαλόπολης\nΑρχική ΑΝΕΞΑΡΤΗΤΟΙ ΕΛΛΗΝΕΣ ΣΥΓΚΛΟΝΙΣΤΙΚΕΣ ΑΠΟΚΑΛΥΨΕΙΣ ΣΤΗΝ ΒΟΥΛΗ ΑΠΟ ΤΟΝ ΠΑΝΟ ΚΑΜΜΕΝΟ !!!\nΣΥΓΚΛΟΝΙΣΤΙΚΕΣ ΑΠΟΚΑΛΥΨΕΙΣ ΣΤΗΝ ΒΟΥΛΗ ΑΠΟ ΤΟΝ ΠΑΝΟ ΚΑΜΜΕΝΟ !!!\nΤο ανεβάζω εδώ στο Καφενείο γιατί δυστυχώς δεν θα το δείτε πουθενά και σε κανένα μεγάλο Μ.Μ.Ε. !!!\nΟ κύριος Σταμάτης στην ανταπάντηση του (βίντεο), παραδέχτηκε αυτή την καταγγελία, δίνοντας όμως μία άλλη διάσταση και το χειρότερο, προσπαθώντας να την λοιδωρήσει ως άλλος Σηφουνάκης. Ότι τυχαία κάλεσε τον Πάνο Καμμένο στο γραφείο του, όπου τυχαία είχε κάποια δημοσιεύματα για τα θέματα των CDS που τότε διερευνούσε η Ευρωπαϊκή ένωση. Και σε κάποιο δημοσίευμα blog, όπως χαρακτηριστικά ανέφερε, υπήρχε και το όνομα της IJ Partners!!! Έτσι, του έδωσε την εν λόγω εταιρεία για να την διερευνήσει…\nΕδώ ο κύριος Σταμάτης κάνει κάποιο λάθος. Το πρώτο δημοσίευμα “Blog” που αφορούσε την εν λόγω εταιρεία και την σχέση της με τα CDS, ήταν στις 19 Μαΐου του 2011 στο συγκεκριμένο άρθρο του Ολυμπία: ΑΠΟΚΑΛΥΨΗ ΤΩΡΑ*! ΙΔΟΥ ΠΟΙΟΙ ΔΙΑΚΙΝΗΣΑΝ ΤΟ ΠΕΡΙΒΟΗΤΟ CDS. Οι βουλευτές της κυβέρνησης οφείλουν άμεσα να αποσύρουν την στήριξη στην κυβέρνηση.\nΠριν από αυτό το δημοσίευμα, δεν υπήρχε καμμία αναφορά στην εν λόγω εταιρεία σε σχέση με τα CDS από “Blog”. Και η έρευνα μας έγινε μετά από την αντίστοιχη πληροφορία του Πάνου Καμμένου, από την οποία ξετυλίχθηκε όλο το κουβάρι, που πέρασε από τα πρόσωπα της Lehman Brothers και έφτασε στην Ελβετική εταιρεία του αδελφού του πρωθυπουργού αλλά και την σχέση του με την εταιρεία Unigestion! Μετά από αυτό το δημοσίευμα μας, όπως μπορεί εύκολα να διαπιστώσει κάποιος, υπήρξαν χιλιάδες άλλα δημοσιεύματα, με μεταγενέστερες ημερομηνίες. Και μάλιστα, δεν υπάρχει πιο τρανταχτή απόδειξη, από την “διάψευση” που έβγαλε η ίδια η εταιρεία, το ίδιο βράδυ! (κλικ στην φωτό).\nΆρα, άγνωστο γιατί, μπορεί να μπερδεύτηκε ο κύριος υπουργός, παραπέμπει σε δημοσίευμα blog αυτή την πληροφορία που δόθηκε από τα ίδια του τα χέρια στον Πάνο Καμμένο προς διερεύνηση. Μία τέτοια πληροφορία που όπως αποδείχτηκε είναι “χρυσός”, θα έπρεπε να κάνει περήφανο τον κύριο Σταμάτη.\nΌμως, αντ’ αυτού, προτιμά να υποτιμά τις νοητικές του ικανότητες, λέγοντας ότι “όταν ο Καμμένος μου έφερε τον φάκελλο, δεν έβγαλα άκρη”!! Γιατί τέτοια αυτοταπείνωση; Εδώ είναι το μεγάλο ερώτημα… Πως έβγαλε άκρη η Αριστέα Μπουγάτσου και έκανε το ιστορικό πλέον αφιέρωμα στην Ελευθεροτυπία; Πως έβγαλε άκρη η εγκυρότατη Ελβετική εφημερίδα “LaLiberte”; Πως έβγαλε άκρη ο εισαγγελέας Πεπόνης; Πως έβγαλαν όμως και άκρη οι υπουργοί του ΠΑΣΟΚ… που πίεζαν τον Πεπόνη για να μην βγάλει άκρη;\nΑλήθεια, πως έβγαλε άκρη ακόμα και ο κύριος Τσοχατζόπουλος, που ήθελε να εκμεταλλευθεί (όπως αποκαλύφθηκε από το ημερολόγιο του) την ίδια μεθοδολογία για να κουκουλωθεί η δική του υπόθεση με την ίδια μεθοδολογία με τα CDS; Και αλήθεια κύριε Σταμάτη, εάν κάνετε μία αναζητηση, θα δείτε ότι σήμερα αυτή η εταιρεία είναι …άφαντη!\nΗ περιβόητη ιστοσελίδα της που είχαμε αποκαλύψει και είχε όλες τις περσόνες, τους φίλους και συνεταίρους της οικογενείας Παπανδρέου, το “τσακάλι” Gabriel Andraos της Dexia, και όλοι οι άλλοι, δεν υπάρχει πλέον. Κάποιος κακόπιστος θα μπορούσε να πει ότι “δεν υπάρχει”, γιατί πλέον δεν έχει αντικείμενο. Η πληροφορία λοιπόν που δώσατε στον Πάνο Καμμένο, ήταν η αιτία που αποκαλύφθηκε τόσο το σκάνδαλο με τα CDS, όπως και το σκάνδαλο της “πράσινης ανάπτυξης”, το οποίο και αυτό φαίνεται να το ανέχεσθε. Εδώ θα πρέπει πλέον να απαντήσετε γιατί δεν καταλάβατε τον φάκελλο με τις αποκαλύψεις που παραλάβατε και κυρίως, γιατί δεν θέλετε την εξεταστική μήπως και σας βοηθήσει να καταλάβετε.\nΠροηγούμενο άρθροΕΝΗΜΕΡΩΤΙΚΗ ΑΝΑΚΟΙΝΩΣΗ ΑΠΟ ΤΗ ΓΕΝΟΠ ΓΙΑ ΟΛΕΣ ΤΙΣ ΝΕΕΣ ΑΛΛΑΓΕΣ\nΕπόμενο άρθροΑίτηση δημοτών για άθληση των παιδιών του Σωματείου ¨ΠΕΛΑΣΓΟΣ¨ στο Κλειστό Δημοτικό Στάδιο Μεγαλόπολης